Euroopan unionin L 103/2007\n20. huhtikuu 2007\nNeuvoston asetus (EY) N:o 423/2007, annettu 19 päivänä huhtikuuta 2007, Iraniin kohdistuvista rajoittavista toimenpiteistä\nKomission asetus (EY) N:o 424/2007, annettu 19 päivänä huhtikuuta 2007, tuonnin kiinteistä arvoista tiettyjen hedelmien ja vihannesten tulohinnan määrittämiseksi\nKomission asetus (EY) N:o 425/2007, annettu 19 päivänä huhtikuuta 2007, sisävesiväylien/sisävesiliikenteen tavarakuljetusten tilastoista annetun Euroopan parlamentin ja neuvoston asetuksen (EY) N:o 1365/2006 täytäntöönpanosta\nKomission asetus (EY) N:o 426/2007, annettu 19 päivänä huhtikuuta 2007, asetuksella (EY) N:o 2402/96 avatusta Thaimaasta peräisin olevaa maniokkitärkkelystä koskevasta yhteisön tariffikiintiöstä 17 päivänä huhtikuuta 2007 jätettyihin tuontitodistushakemuksiin sovellettavasta jakokertoimesta\nKomission asetus (EY) N:o 427/2007, annettu 19 päivänä huhtikuuta 2007, sellaisenaan vietävien valkoisen sokerin ja raakasokerin vientitukien vahvistamisesta\nKomission asetus (EY) N:o 428/2007, annettu 19 päivänä huhtikuuta 2007, sellaisenaan vietävien siirappien ja tiettyjen muiden sokerialan tuotteiden vientitukien vahvistamisesta\nKomission asetus (EY) N:o 429/2007, annettu 19 päivänä huhtikuuta 2007, valkoisen sokerin vientituen enimmäismäärän vahvistamisesta asetuksessa (EY) N:o 958/2006 säädettyä pysyvää tarjouskilpailua varten\nKomission asetus (EY) N:o 430/2007, annettu 19 päivänä huhtikuuta 2007, valkoisen sokerin vientituen enimmäismäärän vahvistamisesta asetuksessa (EY) N:o 38/2007 säädettyä pysyvää tarjouskilpailua varten\nKomission asetus (EY) N:o 431/2007, annettu 19 päivänä huhtikuuta 2007, perustamissopimuksen liitteeseen I kuulumattomina tavaroina vietäviin tiettyihin sokerialan tuotteisiin sovellettavien tukien määrien muuttamisesta\nKomission päätös, tehty 13 päivänä huhtikuuta 2007, päätöksen 92/452/ETY muuttamisesta tiettyjen Kanadassa, Uudessa-Seelannissa ja Amerikan yhdysvalloissa toimivien alkionsiirtoryhmien ja alkiontuotantoryhmien osalta (tiedoksiannettu numerolla K(2007) 1582) ( 1 )\nNeuvoston päätös 2007/238/YUTP, tehty 19 päivänä huhtikuuta 2007, Euroopan unionin erityisedustajan nimittämisestä Sudaniin\nOikaistaan Euroopan unionin virkamiestuomioistuimen perustamisesta 2 päivänä marraskuuta 2004 tehty neuvoston päätös 2004/752/EY (EUVL L 333, 9.11.2004)\nOikaistaan komission asetus (EY) N:o 1898/2005, annettu 9 päivänä marraskuuta 2005, neuvoston asetuksen (EY) N:o 1255/1999 soveltamista koskevista yksityiskohtaisista säännöistä kerman, voin ja voiöljyn myyntiä yhteisön markkinoilla koskevien toimenpiteiden osalta (EUVL L 308, 25.11.2005)\nNEUVOSTON ASETUS (EY) N:o 423/2007,\nannettu 19 päivänä huhtikuuta 2007,\nIraniin kohdistuvista rajoittavista toimenpiteistä\nottaa huomioon 27 päivänä helmikuuta 2007 hyväksytyn neuvoston yhteisen kannan 2007/140/YUTP (1) Iraniin kohdistuvista rajoittavista toimenpiteistä,\nYhdistyneiden Kansakuntien turvallisuusneuvosto hyväksyi 23 päivänä joulukuuta 2006 päätöslauselman 1737 (2006), jolla Iran määrätään keskeyttämään välittömästi kaikki uraanin rikastamiseen ja jälleenkäsittelyyn liittyvät toimet ja kaikki raskasvesiaiheisiin hankkeisiin liittyvät työt sekä toteuttamaan tietyt Kansainvälisen atomienergiajärjestön (IAEA) hallintoneuvoston edellyttämät toimet, joita Yhdistyneiden Kansakuntien turvallisuusneuvosto pitää hyvin tärkeinä, jotta lisätään luottamusta Iranin ydinohjelman yksinomaan rauhanomaisiin tarkoitusperiin. Jotta Iran saataisiin noudattamaan kyseistä velvoittavaa päätöstä, Yhdistyneiden Kansakuntien turvallisuusneuvosto päätti, että Yhdistyneiden Kansakuntien kaikkien jäsenvaltioiden olisi sovellettava tiettyjä rajoittavia toimenpiteitä.\nYhteisessä kannassa 2007/140/YUTP edellytetään Yhdistyneiden Kansakuntien turvallisuusneuvoston päätöslauselman 1737 (2006) mukaisesti, että tietyt Iranin vastaiset rajoittavat toimenpiteet toteutetaan. Kyseisiin toimenpiteisiin kuuluvat sellaisten tuotteiden ja sellaisen teknologian vientiä ja tuontia koskevat rajoitukset, joilla saatetaan edistää Iranin harjoittamaa uraanin rikastamiseen ja jälleenkäsittelyyn tai raskasveteen liittyvää toimintaa tai ydinasejärjestelmien kehittämistä, näihin tuotteisiin liittyvien palvelujen tarjoamista koskeva kielto, kyseisiin tuotteisiin ja kyseiseen teknologiaan liittyviä investointeja koskeva kielto, kyseisten tuotteiden ja kyseisen teknologian hankintaa Iranista koskeva kielto sekä mainitussa toiminnassa tai kehitystyössä mukana olevien, siihen suoraan osallistuvien tai sitä tukevien henkilöiden, yhteisöjen ja elinten varojen ja taloudellisten resurssien jäädyttäminen.\nNämä toimenpiteet kuuluvat Euroopan yhteisön perustamissopimuksen soveltamisalaan ja niiden täytäntöön panemiseksi yhteisön osalta tarvitaan sen vuoksi yhteisön lainsäädäntöä, jotta voitaisiin erityisesti varmistaa, että talouden toimijat soveltavat niitä yhtenäisesti kaikissa jäsenvaltioissa.\nTässä asetuksessa poiketaan voimassa olevasta yhteisön lainsäädännöstä, jossa säädetään kolmansiin maihin suuntautuvaa vientiä ja niistä tulevaa tuontia koskevista yleisistä säännöistä, ja erityisesti kaksikäyttötuotteiden ja -teknologian vientiä koskevan yhteisön valvontajärjestelmän perustamisesta 22 päivänä kesäkuuta 2000 annetusta neuvoston asetuksesta (EY) N:o 1334/2000 (2) siltä osin kuin tämä asetus kattaa vastaavat tuotteet ja vastaavan teknologian.\nTarkoituksenmukaisuuden vuoksi komissiolla olisi oltava valtuudet julkaista luettelo kielletyistä tuotteista ja teknologiasta sekä pakotekomitean tai Yhdistyneiden Kansakuntien turvallisuusneuvoston siihen mahdollisesti tekemät muutokset ja muuttaa luetteloita niistä henkilöistä, yhteisöistä ja elimistä, joiden varat ja taloudelliset resurssit olisi jäädytettävä Yhdistyneiden Kansakuntien turvallisuusneuvoston tai pakotekomitean tekemien päätösten perusteella.\nTämän asetuksen 7 artiklan 2 kohdassa tarkoitetun luettelon laatimista ja muuttamista koskevan menettelyn osalta neuvoston olisi käytettävä itse asianomaista täytäntöönpanovaltaa ottaen huomioon YK:n turvallisuusneuvoston päätöslauselman 1737 (2006) tavoitteet, erityisesti Iranin ydin- ja ohjusohjelmia tukeviin joukkotuhoaseiden leviämistä edistäviin teknologioihin liittyvän Iranin kehitystyön rajoittamiseksi, sekä näitä ohjelmia tukevien henkilöiden ja yhteisöjen toteuttaman, joukkotuhoaseiden leviämistä edistävän toiminnan estämiseksi.\nJäsenvaltioiden olisi määritettävä tämän asetuksen säännösten rikkomisesta määrättävät seuraamukset. Seuraamusten olisi oltava tehokkaita, oikeasuhteisia ja varoittavia.\nSeuraavia määritelmiä käytetään ainoastaan tämän asetuksen soveltamistarkoituksessa:\n’pakotekomitealla’ tarkoitetaan Yhdistyneiden Kansakuntien turvallisuusneuvoston komiteaa, joka on perustettu turvallisuusneuvoston päätöslauselman 1737 (2006) 18 kohdan nojalla;\n’teknisellä avulla’ tarkoitetaan kaikkea teknistä tukea, joka liittyy korjaamiseen, kehittämiseen, valmistukseen, kokoamiseen, testaamiseen, kunnossapitoon tai muuhun tekniseen palveluun, ja se voi olla muodoltaan ohjausta, neuvontaa, koulutusta, käytännön tietojen tai taitojen välittämistä tai konsulttipalveluja mukaan lukien avun antaminen suullisessa muodossa;\nkäsitteeseen ’tuotteet’ sisältyvät tuotteet, aineet ja laitteet;\nkäsitteeseen ’teknologia’ sisältyvät ohjelmistot;\n’investoinnilla’ tarkoitetaan osuuden tai lisäosuuden hankkimista yrityksistä mukaan luettuina tällaisten yritysten hankkiminen kokonaan ja osuuteen oikeuttavien osakkeiden ja arvopapereiden hankkiminen;\n’välityspalvelulla’ tarkoitetaan sellaisten henkilöiden, yhteisöjen ja kumppaneiden harjoittamaa toimintaa, jotka toimivat välittäjinä ostaen, myyden tai järjestellen tavaroiden ja teknologian siirtoa tai käyden neuvotteluja liiketoimista, jotka liittyvät tavaroiden tai teknologian siirtoon, tai toteuttaen tällaisiin liiketoimiin liittyviä järjestelyjä;\n’varoilla’ tarkoitetaan rahoitusomaisuutta ja kaikenlaisia taloudellisia etuja, joihin kuuluvat muun muassa seuraavat:\nkäteisvarat, šekit, rahasaatavat, vekselit, maksumääräykset ja muut maksuvälineet;\n’varojen jäädyttämisellä’ tarkoitetaan toimia, joilla estetään kaikki sellainen varojen siirtäminen, kuljettaminen, muuntaminen, käyttö, käyttöön antaminen tai myyminen, joka muuttaisi niiden suuruutta, määrää, sijaintia, omistusta, hallintaa, luonnetta tai käyttötarkoitusta, taikka muut sellaiset muutokset, jotka mahdollistaisivat varojen käytön, mukaan luettuna omaisuudenhoito;\n’taloudellisilla resursseilla’ tarkoitetaan kaikenlaista aineellista tai aineetonta, irtainta tai kiinteää omaisuutta, joka ei ole varoja mutta jota voidaan käyttää varojen, tavaroiden ja palvelujen hankkimiseen;\n’taloudellisten resurssien jäädyttämisellä’ tarkoitetaan toimia, joilla estetään taloudellisten resurssien käyttö varojen, tavaroiden tai palvelujen hankkimiseen muun muassa niitä myymällä, vuokraamalla tai kiinnittämällä;\n’yhteisön alueella’ tarkoitetaan niitä jäsenvaltioiden alueita, joihin sovelletaan Euroopan yhteisön perustamissopimusta siinä määrätyin edellytyksin ja joihin kuuluu myös jäsenvaltioiden ilmatila.\njäljempänä mainittujen, yhteisöstä tai mistä tahansa muualta peräisin olevien tuotteiden ja teknologian myynti, toimitus, siirto tai vienti suoraan tai välillisesti Iranissa oleville luonnollisille henkilöille, oikeushenkilöille, yhteisöille tai elimille tai Iranissa käytettäväksi:\nkaikki ydinalan viejämaiden ryhmän ja ohjusteknologian valvontajärjestelyn luetteloihin sisältyvät tuotteet ja teknologia. Nämä tuotteet ja teknologia luetellaan liitteessä I;\nmuut tuotteet ja teknologia, jotka pakotekomitea tai Yhdistyneiden Kansakuntien turvallisuusneuvosto on määrittänyt sellaisiksi tuotteiksi ja teknologiaksi, joilla saatetaan edistää Iranin harjoittamaa uraanin rikastamiseen ja jälleenkäsittelyyn tai raskasveteen liittyvää toimintaa tai ydinasejärjestelmien kehittämistä. Myös nämä tuotteet ja teknologia luetellaan liitteessä I;\ntietoinen ja tarkoituksellinen osallistuminen sellaisiin toimiin, joiden tavoitteena tai seurauksena on a alakohdassa tarkoitetun kiellon kiertäminen.\n1. Liitteessä II lueteltujen, yhteisöstä tai mistä tahansa muualta peräisin olevien tuotteiden ja teknologian myynti, toimitus, siirto tai vienti suoraan tai välillisesti Iranissa oleville luonnollisille henkilöille, oikeushenkilöille, yhteisöille tai elimille tai Iranissa käytettäväksi edellyttää ennakkolupaa.\n2. Liitteeseen II sisältyvät kaikki muut kuin liitteeseen I sisältyvät tuotteet ja teknologia, joilla voidaan edistää uraanin rikastamiseen ja jälleenkäsittelyyn tai raskasveteen liittyvää toimintaa, ydinasejärjestelmien kehittämistä tai muihin sellaisiin aiheisiin liittyvän toiminnan harjoittamista, joita Kansainvälinen atomienergiajärjestö (IAEA) on pitänyt huolestuttavina tai jotka ovat edelleen sen käsiteltävinä.\n3. Viejien on annettava toimivaltaisille viranomaisille kaikki vientilupahakemustensa kannalta tarpeelliset tiedot.\n4. Liitteessä III luetelluilla verkkosivuilla mainitut jäsenvaltioiden toimivaltaiset viranomaiset eivät saa myöntää lupaa liitteessä II olevien tuotteiden tai teknologian myyntiin, toimitukseen, siirtoon tai vientiin, jos nämä toteavat, että niiden myynti, toimitus, siirto tai vienti edistäisi seuraavanlaista toimintaa:\nIranin harjoittama uraanin rikastamiseen ja jälleenkäsittelyyn tai raskasveteen liittyvä toiminta;\nIranin harjoittama ydinasejärjestelmien kehittämistoiminta; tai\nIranin jatkama, sellaisiin muihin aiheisiin liittyvä toiminta, joita IAEA on pitänyt huolestuttavina tai jotka ovat edelleen sen käsiteltävinä.\n5. Liitteessä III luetelluilla verkkosivuilla mainitut jäsenvaltioiden toimivaltaiset viranomaiset voivat 4 kohdassa mainittujen ehtojen mukaisesti mitätöidä jo myöntämänsä vientiluvan, keskeyttää sen soveltamisen taikka muuttaa tai peruuttaa luvan.\n6. Jos toimivaltaiset viranomaiset epäävät luvan tai mitätöivät, keskeyttävät tai peruuttavat luvan taikka rajoittavat sitä olennaisesti 4 kohdan mukaisesti, jäsenvaltioiden on ilmoitettava siitä muille jäsenvaltioille ja komissiolle sekä toimitettava niille asian kannalta merkitykselliset tiedot jäsenvaltioiden hallintoviranomaisten keskinäisestä avunannosta sekä jäsenvaltioiden hallintoviranomaisten ja komission yhteistyöstä tulli- ja maatalousasioita koskevan lainsäädännön moitteettoman soveltamisen varmistamiseksi 13 päivänä maaliskuuta 1997 annetussa neuvoston asetuksessa (EY) N:o 515/97 (3) kyseisten tietojen luottamuksellisuudesta annettujen säännösten mukaisesti.\n7. Ennen kuin jäsenvaltio myöntää vientiluvan toimeen, joka on olennaisesti samanlainen kuin toimet, joilta yksi tai useampi muu jäsenvaltio on evännyt luvan 4 kohdan mukaisesti, ja epäämispäätös on voimassa, se neuvottelee ensin, 5 ja 6 kohdassa tarkoitetun epäämispäätöksen tehneen jäsenvaltion tai tehneiden jäsenvaltioiden kanssa. Jos kyseinen jäsenvaltio tällaisten neuvottelujen jälkeen päättää myöntää vientiluvan, sen on ilmoitettava päätöksestään muille jäsenvaltioille ja komissiolle sekä toimitettava kaikki asian kannalta merkitykselliset tiedot päätöksensä perusteista.\nLiitteessä I lueteltujen tuotteiden ja teknologian hankinta, tuonti tai kuljetus Iranista on kiellettyä riippumatta siitä, onko kyseinen tuote tai teknologia peräisin Iranista.\nliitteessä I lueteltuihin tuotteisiin ja teknologiaan ja liitteessä I lueteltujen tuotteiden toimitukseen, valmistukseen, huoltoon ja käyttöön liittyvän teknisen avun antaminen tai välityspalvelujen tarjoaminen suoraan tai välillisesti Iranissa oleville luonnollisille henkilöille, oikeushenkilöille, yhteisöille tai elimille tai Iranissa käytettäväksi;\ninvestoinnit Iranissa oleviin yrityksiin, jotka ovat mukana liitteessä I lueteltujen tuotteiden ja teknologian valmistuksessa;\nliitteessä I lueteltuihin tuotteisiin ja teknologiaan liittyvän rahoituksen tai rahoitustuen, erityisesti avustusten, lainojen ja vientiluottovakuutusten, myöntäminen kyseisten tuotteiden ja teknologian myyntiin, toimitukseen, siirtoon tai vientiin tai niihin liittyvän teknisen avun antamiseen suoraan tai välillisesti Iranissa oleville luonnollisille henkilöille, oikeushenkilöille, yhteisöille tai elimille tai Iranissa käytettäväksi;\n2. Lisäksi seuraaviin on saatava lupa kyseisen jäsenvaltion toimivaltaisilta viranomaisilta:\nliitteessä II lueteltujen tuotteisiin ja teknologiaan tai kyseisten tuotteiden toimitukseen, valmistukseen, huoltoon ja käyttöön liittyvän teknisen avun tai välityspalvelun tarjoaminen suoraan tai välillisesti Iranissa oleville henkilöille, yhteisöille tai elimille tai Iranissa käytettäväksi;\ninvestoinnit Iranissa oleviin yrityksiin, jotka ovat mukana liitteessä II lueteltujen tuotteiden ja teknologian valmistuksessa;\nliitteessä II tarkoitettuihin tuotteisiin ja teknologiaan liittyvän rahoituksen tai rahoitustuen, erityisesti avustusten, lainojen ja vientiluottovakuutusten, myöntäminen näiden tuotteiden myyntiä, toimitusta, siirtoa tai vientiä sekä niihin liittyvän teknisen avun antamista varten suoraan tai välillisesti Iranissa oleville henkilöille, yhteisöille tai elimille tai Iranissa käytettäväksi.\n3. Liitteessä III luetelluilla verkkosivuilla mainitut jäsenvaltioiden toimivaltaiset viranomaiset eivät saa myöntää lupaa 2 kohdassa tarkoitettujen liiketoimien osalta, jos nämä toteavat, että tällainen toimenpide edistäisi seuraavanlaista toimintaa:\nLiitteessä III mainituilla verkkosivuilla luetellut jäsenvaltioiden toimivaltaiset viranomaiset voivat myöntää tarkoituksenmukaisiksi katsominsa ehdoin luvan 2 artiklassa tai 5 artiklan 1 kohdassa tarkoitettuun tuotteisiin ja teknologiaan, teknisen apuun, sijoitus- tai välityspalveluihin liittyvään toimeen, jos pakotekomitea on todennut ennakkoon ja tapauskohtaisesti, että kyseinen toimi mitä ilmeisimmin ei edistä Iranin harjoittamaa, joukkotuhoaseiden leviämistä edistävää ydinenergia-alan toimintaa tukevien teknologioiden kehittämistä eikä ydinasejärjestelmien kehittämistä, mukaan lukien tapaukset, joissa tällaiset tuotteet ja teknologia, tekninen apu, sijoitus- tai välityspalvelut on tarkoitettu elintarvikkeita tai maanviljelyä koskeviin, lääketieteellisiin tai muihin humanitaarisiin tarkoituksiin, edellyttäen että\ntuotteiden tai teknologian toimittamisesta tai avun antamisesta tehtävä sopimus sisältää asianmukaiset takeet loppukäyttäjästä; sekä\nIran on sitoutunut olemaan käyttämättä kyseisiä tuotteita tai teknologiaa tai, tapauksen mukaan, kyseistä apua joukkotuhoaseiden leviämistä edistävässä ydinenergia-alan toiminnassa tai ydinasejärjestelmien kehittämisessä.\n1. Kaikki liitteessä IV luetelluille henkilöille, yhteisöille tai elimille kuuluvat taikka niiden omistuksessa, hallussa tai määräysvallassa olevat varat ja taloudelliset resurssit jäädytetään. Liitteeseen IV sisältyvät henkilöt, yhteisöt ja elimet, jotka Yhdistyneiden Kansakuntien turvallisuusneuvosto tai pakotekomitea on nimennyt Yhdistyneiden Kansakuntien turvallisuusneuvoston päätöslauselman 1737 (2006) 12 kohdan mukaisesti.\n2. Kaikki liitteessä V luetelluille henkilöille, yhteisöille tai elimille kuuluvat taikka niiden omistuksessa, hallussa tai määräysvallassa olevat varat ja taloudelliset resurssit jäädytetään. Liitteeseen V sisältyvät luonnolliset henkilöt, oikeushenkilöt, yhteisöt ja elimet, jotka eivät kuulu liitteen IV soveltamisalaan ja joista on yhteisen kannan 2007/140/YUTP 5 artiklan 1 kohdan b alakohdan mukaisesti todettu, että ne\novat mukana Iranin harjoittamassa joukkotuhoaseiden leviämistä edistävässä ydinenergia-alan toiminnassa taikka osallistuvat siihen suoraan tai tukevat sitä; tai\novat mukana Iranin harjoittamassa ydinasejärjestelmien kehitystyössä taikka osallistuvat siihen suoraan tai tukevat sitä; tai\ntoimivat a tai b alakohdassa tarkoitetun henkilön, yhteisön tai elimen puolesta tai johdolla; tai\novat a tai b alakohdassa tarkoitetun henkilön, yhteisön tai elimen omistuksessa tai määräysvallassa olevia oikeushenkilöitä, yhteisöjä tai elimiä, mukaan lukien laittomin keinoin.\n3. Mitään varoja tai taloudellisia resursseja ei saa suoraan tai välillisesti asettaa liitteissä IV ja V lueteltujen luonnollisten henkilöiden, oikeushenkilöiden, yhteisöjen tai elinten saataville tai hyödynnettäviksi.\n4. Tietoinen ja tarkoituksellinen osallistuminen toimintaan, jonka suorana tai välillisenä tavoitteena tai seurauksena on 1, 2 ja 3 kohdassa tarkoitettujen toimenpiteiden kiertäminen, on kiellettyä.\nPoiketen siitä, mitä 7 artiklassa säädetään, liitteessä III mainituilla verkkosivuilla luetellut jäsenvaltioiden toimivaltaiset viranomaiset voivat sallia tiettyjen jäädytettyjen varojen tai taloudellisten resurssien vapauttamisen, jos seuraavat ehdot täyttyvät:\nvaroihin tai taloudellisiin resursseihin kohdistuu tuomioistuimen, viranomaisen tai välimiesten ennen 23 päivää joulukuuta 2006 perustama panttioikeus tai tuomioistuimen, viranomaisen tai välimiesten ennen kyseistä päivää antama ratkaisu;\nvaroja tai muita taloudellisia resursseja käytetään yksinomaan kattamaan tällaisella panttioikeudella turvatut tai tällaisella ratkaisulla vahvistetut saatavat niiden lakien ja määräysten asettamissa rajoissa, jotka koskevat sellaisten henkilöiden oikeuksia, joilla on tällaisia saatavia;\npanttioikeutta ei ole perustettu eikä ratkaisua annettu liitteessä IV tai V luetellun henkilön, yhteisön tai elimen eduksi;\npanttioikeuden tai ratkaisun tunnustaminen ei aiheuta uhkaa kyseisen jäsenvaltion yleiselle järjestykselle; ja\njäsenvaltio on ilmoittanut panttioikeudesta tai ratkaisusta pakotekomitealle silloin, kun 7 artiklan 1 kohtaa sovelletaan.\nPoiketen siitä, mitä 7 artiklassa säädetään, ja siltä osin kuin liitteessä IV tai V luetellun henkilön, yhteisön tai elimen suorittama maksu johtuu sopimuksesta tai velvoitteesta, jonka kyseinen henkilö, yhteisö tai elin teki tai joka asetettiin kyseiselle henkilölle, yhteisölle tai elimelle ennen päivää, jona pakotekomitea, turvallisuusneuvosto tai Euroopan unionin neuvosto on nimennyt kyseisen henkilön, yhteisön tai elimen, liitteessä III mainituilla verkkosivuilla luetellut jäsenvaltioiden toimivaltaiset viranomaiset voivat hyväksyä tarkoituksenmukaisiksi katsominsa ehdoin tiettyjen jäädytettyjen varojen tai taloudellisten resurssien vapauttamisen, jos seuraavat ehdot täyttyvät:\nvarat tai taloudelliset resurssit käytetään liitteessä IV tai V luetellun henkilön, yhteisön tai elimen maksusuoritukseen;\nsopimus tai velvoite ei edistä liitteissä I ja II lueteltujen tuotteiden ja teknologian valmistusta, myyntiä, hankintaa, siirtoa, vientiä, tuontia, kuljetusta tai käyttöä; ja\nmaksusuoritus ei riko 7 artiklan 3 kohtaa;\nkyseinen jäsenvaltio on ilmoittanut pakotekomitealle toteamuksestaan ja aikeestaan myöntää lupa silloin, kun 7 artiklan 1 kohtaa sovelletaan, eikä pakotekomitea ole kymmenen työpäivän kuluessa ilmoituksen saamisesta ilmoittanut vastustavansa tätä;\nkyseinen jäsenvaltio on ilmoittanut muille jäsenvaltioille ja komissiolle tästä toimivaltaisen viranomaisensa toteamuksesta sekä aikeestaan myöntää lupa vähintään kaksi viikkoa ennen luvan myöntämistä silloin, kun 7 artiklan 2 kohtaa sovelletaan.\n1. Poiketen siitä, mitä 7 artiklassa säädetään, liitteessä III mainituilla verkkosivuilla luetellut jäsenvaltioiden toimivaltaiset viranomaiset voivat myöntää tarkoituksenmukaisiksi katsominsa ehdoin luvan tiettyjen jäädytettyjen varojen tai taloudellisten resurssien vapauttamiseen tai tiettyjen varojen tai taloudellisten resurssien asettamiseen saataville, jos seuraavat ehdot täyttyvät:\nkyseinen toimivaltainen viranomainen on todennut, että varat tai taloudelliset resurssit ovat\ntarpeen liitteessä IV tai V lueteltujen henkilöiden ja heidän huollettavinaan olevien perheenjäsenten perustarpeiden tyydyttämiseksi mukaan luettuina menot, jotka aiheutuvat elintarvikkeiden hankinnasta, vuokrasta tai asuntolainasta, lääkkeistä ja sairaanhoidosta, veroista, vakuutusmaksuista ja julkisten palvelujen käytöstä;\ntarkoitettu yksinomaan oikeudellisiin palveluihin liittyvien kohtuullisten palkkioiden maksamiseen ja näistä palveluista aiheutuneiden kulujen korvaamiseen;\ntarkoitettu yksinomaan jäädytettyjen varojen tai taloudellisten resurssien tavanomaisesta säilyttämisestä tai hoidosta aiheutuvien palkkioiden tai palvelumaksujen maksamiseen;\nkyseinen jäsenvaltio on ilmoittanut pakotekomitealle toteamuksestaan ja aikeestaan myöntää lupa silloin, kun lupa koskee liitteessä IV lueteltua henkilöä, yhteisöä tai elintä, eikä pakotekomitea ole viiden työpäivän kuluessa ilmoituksen saamisesta ilmoittanut vastustavansa tätä.\n2. Poiketen siitä, mitä 7 artiklassa säädetään, liitteessä III mainituilla verkkosivuilla luetellut jäsenvaltioiden toimivaltaiset viranomaiset voivat sallia tiettyjen jäädytettyjen varojen tai taloudellisten resurssien vapauttamisen tai tiettyjen varojen tai taloudellisten resurssien asettamisen saataville, jos toimivaltainen viranomainen on todennut, että kyseiset varat tai taloudelliset resurssit ovat tarpeen poikkeuksellisten menojen kattamiseen, edellyttäen, että\nkyseinen jäsenvaltio on ilmoittanut tästä toteamuksestaan pakotekomitealle silloin, kun lupa koskee liitteessä IV lueteltua henkilöä, yhteisöä tai elintä, ja pakotekomitea on hyväksynyt toteamuksen; sekä\ntoimivaltainen viranomainen on ilmoittanut muille jäsenvaltioiden toimivaltaisille viranomaisille ja komissiolle vähintään kaksi viikkoa ennen luvan antamista perusteet, joiden nojalla se katsoo, että erityinen, lupa olisi annettava, silloin, kun lupa koskee liitteessä V lueteltua henkilöä, yhteisöä tai elintä.\n3. Kyseisen jäsenvaltion on ilmoitettava muille jäsenvaltioille ja komissiolle 1 ja 2 kohdan nojalla annetuista luvista.\n1. Edellä oleva 7 artiklan 3 kohta ei estä yhteisön rahoitus- tai luottolaitoksia hyvittämästä jäädytettyjä tilejä, jos ne saavat luettelossa mainitun luonnollisen tai oikeushenkilön, yhteisön tai elimen tilille tarkoitettuja varoja kolmansilta, edellyttäen, että myös kaikki näille tileille lisättävät varat jäädytetään. Rahoitus- tai luottolaitoksen on ilmoitettava näistä tilitapahtumista viipymättä toimivaltaisille viranomaisille.\n2. Edellä 7 artiklan 3 kohtaa ei sovelleta seuraaviin jäädytetyille tileille lisättäviin varoihin:\nsellaisista sopimuksista tai velvoitteista johtuvat maksut, jotka tehtiin tai asetettiin ennen 23 päivää joulukuuta 2006,\nedellyttäen, että nämä korkotuotot, muut tuotot ja maksut jäädytetään 7 artiklan 1 tai 2 kohdan mukaisesti.\n1. Varojen ja taloudellisten resurssien jäädyttäminen tai niiden saataville asettamisesta kieltäytyminen, joka on tapahtunut vilpittömästi siinä uskossa, että se on tämän asetuksen mukaista, ei johda minkäänlaiseen korvausvastuuseen jäädyttämisen toteuttaneen tai saataville asettamisesta kieltäytyneen luonnollisen henkilön, oikeushenkilön, yhteisön tai elimen osalta taikka näiden johtajien tai työntekijöiden osalta, ellei varojen ja taloudellisten resurssien jäädyttämisen osoiteta tapahtuneen huolimattomuuden seurauksena.\n2. Edellä olevan 5 artiklan 1 kohdan c alakohdassa ja 7 artiklan 3 kohdassa asetetut kiellot eivät johda minkäänlaiseen korvausvastuuseen luonnollisen henkilön, oikeushenkilön tai yhteisön osalta, jos nämä eivät tienneet tai niillä ei ollut perusteltua syytä epäillä, että niiden toimet rikkoisivat kyseisiä kieltoja.\ntoimitettava välittömästi kaikki tämän asetuksen noudattamista edistävät tiedot, kuten 7 artiklan mukaisesti jäädytetyt tilit ja määrät, liitteessä III mainituilla verkkosivuilla luetelluille asuin- tai sijaintijäsenvaltionsa toimivaltaisille viranomaisille sekä komissiolle joko suoraan tai jäsenvaltioiden välityksellä;\ntoimittava yhteistyössä liitteessä III mainituilla verkkosivuilla lueteltujen toimivaltaisten viranomaisten kanssa tällaisten tietojen todentamiseksi.\n2. Komission mahdollisesti suoraan vastaanottamat lisätiedot asetetaan kyseisen jäsenvaltion käyttöön.\nKomissio ja jäsenvaltiot ilmoittavat toisilleen välittömästi tämän asetuksen nojalla toteutetuista toimenpiteistä ja toimittavat toisilleen hallussaan olevat tähän asetukseen liittyvät merkitykselliset tiedot, erityisesti tiedot rikkomuksista ja täytäntöönpanossa ilmenneistä ongelmista sekä kansallisten tuomioistuinten antamista ratkaisuista.\nmuuttaa liitettä I joko Yhdistyneiden Kansakuntien turvallisuusneuvoston tai pakotekomitean toteamusten perusteella;\nmuuttaa liitettä III jäsenvaltioiden toimittamien tietojen perusteella;\nmuuttaa liitettä IV joko Yhdistyneiden Kansakuntien turvallisuusneuvoston tai pakotekomitean toteamusten perusteella.\n2. Neuvosto laatii luettelon 7 artiklan 2 kohdassa tarkoitetuista henkilöistä, yhteisöistä ja elimistä sekä tarkastelee ja muuttaa sitä määräenemmistöpäätöksellä niiden toteamusten mukaisesti, jotka neuvosto on tehnyt yhteisen kannan 2007/140/YUTP liitteen II osalta. Liitteessä V olevaa luetteloa tarkastellaan uudelleen säännöllisin väliajoin ja vähintään 12 kuukauden välein.\n3. Neuvosto perustelee 2 kohdan mukaisesti tekemänsä päätökset yksityiskohtaisesti, ja antaa perustelut tiedoksi asianomaisille henkilöille, yhteisöille ja elimille.\n1. Jäsenvaltioiden on annettava tämän asetuksen rikkomiseen sovellettavia seuraamuksia koskevat säännöt ja toteutettava kaikki tarvittavat toimenpiteet sen varmistamiseksi, että ne pannaan täytäntöön. Seuraamusten on oltava tehokkaita, oikeasuhteisia ja varoittavia.\n2. Jäsenvaltioiden on annettava kyseiset säännöt komissiolle tiedoksi viipymättä tämän asetuksen tultua voimaan ja ilmoitettava sille niihin myöhemmin mahdollisesti tehdyistä muutoksista.\n1. Jäsenvaltioiden on nimettävä tässä asetuksessa tarkoitetut toimivaltaiset viranomaiset ja pidettävä näiden nimet saatavilla liitteessä III luetelluilla verkkosivuilla tai näiden verkkosivujen kautta.\n2. Jäsenvaltioiden on annettava toimivaltaiset viranomaisensa komissiolle tiedoksi viipymättä tämän asetuksen tultua voimaan ja ilmoitettava sille niiden mahdollisista myöhemmistä muutoksista.\nyhteisön alueella tai missä tahansa muualla olevaan jäsenvaltion kansalaiseen;\n(3) EYVL L 82, 22.3.1997, s. 1. Asetus sellaisena kuin se on viimeksi muutettuna asetuksella (EY) N:o 807/2003 (EUVL L 122, 16.5.2003, s. 36).\n2 artiklassa tarkoitetut tuotteet ja teknologia\nTässä liitteessä olevat tuotteet määritellään mahdollisuuksien mukaan viittaamalla asetuksen (EY) N:o 1334/2000 liitteessä I olevaan luetteloon kaksikäyttötuotteista. Jos tässä liitteessä oleva tuote ei ole sama kuin mainitussa liitteessä oleva tuote, kaksikäyttötuotteiden luettelosta otetun viitenumeron edessä on merkintä ”ex” ja tässä liitteessä oleva kuvaus tuotteista tai teknologiasta on ratkaiseva.\n3 artiklassa tarkoitetut tuotteet ja teknologia\nJollei toisin mainita, jäljempänä sarakkeessa ’Kuvaus’ käytetyt viitenumerot viittaavat asetuksen (EY) N:o 1334/2000 liitteessä I esitettyjen kaksikäyttötuotteiden ja -teknologian kuvauksiin.\nJäljempänä sarakkeessa ’Vastaava tuote asetuksen (EY) N:o 394/2006 liitteessä I’ oleva viitenumero tarkoittaa sitä, että sarakkeessa ’Kuvaus’ kuvaillun tuotteen ominaispiirteet eivät vastaa viittauksen kohteena olevan kaksikäyttötuotekohdan kuvauksessa esitettyjä parametrejä.\n"Kaksinkertaisissa lainausmerkeissä" olevien termien määritelmät on esitetty asetuksen (EY) N:o 394/2006 liitteessä I.\nA0 Ydinaineet, laitteistot ja laitteet\nVastaava tuote asetuksen (EY) N:o 394/2006 liitteessä I\nJodionttokatodilamput, joiden ikkunat ovat puhtaasta piistä tai kvartsista\nFaraday-isolaattorit, joiden aallonpituus on 500–650 nm\nOptiset hilat, joiden aallonpituus on 500–650 nm\nOptiset kuidut, joiden aallonpituus on 500–650 nm ja jotka on pinnoitettu heijastuksen estävillä aallonpituudeltaan 500–650 nm:ä olevilla kerroksilla ja joiden sisähalkaisija on yli 0,4 mm mutta enintään 2 mm\nSeuraavat muut kuin 0A001 kohdassa määritellyt ydinreaktorin astian komponentit ja testauslaitteet:\nTiivistys-, testaus- ja mittauslaitteet\nMuut kuin 0A001.j tai 1A004.c kohdassa määritellyt ydinalan ilmaisinjärjestelmät, jotka on tarkoitettu radioaktiivisten aineiden ja ydinperäisen säteilyn ilmaisemiseen, tunnistamiseen tai määrän määrittämiseen ja niitä varten erityisesti suunnitellut komponentit\nAlumiiniseoksesta tai 304- tai 316 L -lajin ruostumattomasta teräksestä valmistetut paljetiivistetyt venttiilit\nHuom: Tämä kohta ei aseta valvonnanalaiseksi 0B001.c.6 ja 2A226 kohdassa määriteltyjä paljetiivisteillä varustettuja venttiilejä\nTaso-, kuperat ja koverat peilit, jotka on pinnoitettu aallonpituudeltaan 500–650 nm:ä olevilla voimakkaasti heijastavilla tai säädettävillä monikerroslevyillä\nLinssit, polarisaattorit, puoliaaltolevyt (λ/2-levyt), neljännesaaltolevyt (λ/4-levyt), laserikkunat piistä tai kvartsista ja rotaattorit, joka on pinnoitettu aallonpituudeltaan 500–650 nm:ä olevilla heijastamattomilla kerroksilla\nMuut kuin 2B350.h.1 kohdassa määritellyt putket, putkistot, laipat ja liittimet, jotka on tehty nikkelistä tai nikkeliseoksesta, joka sisältää enemmän kuin 40 painoprosenttia nikkeliä, tai vuorattu sillä\nSeuraavat muut kuin 0B002 f 2. tai 2B231 kohdassa määritellyt tyhjöpumput:\nTurbomolekyylipumput, joiden teho on vähintään 400 l/s\nRoots-tyyppiset esityhjennyspumput, joiden volymetrinen imuteho on yli 200 m3/h\nPaljetiivisteiset, spiraalityyppiset öljyttömät kompressoripumput ja paljetiivisteiset, spiraalityyppiset öljyttömät tyhjöpumput\nSuojatut tilat, jotka on tarkoitettu radioaktiivisten aineiden käsittelyyn ja varastointiin (kuumakammiot)\nMuu kuin 0C001 kohdassa määritelty "luonnonuraani" tai "köyhdytetty uraani" tai torium metallina, seoksena, kemiallisena yhdisteenä tai konsentraattina ja mikä tahansa muu aine, joka sisältää yhtä tai useampaa edellä mainituista\nA1 Materiaalit, kemikaalit, mikro-organismit ja toksiinit\nMikä tahansa määrä bis(2-etyyliheksyyli)fosforihappoliuosta (HDEHP tai D2HPA, CAS 298-07-7 ), jonka puhtausprosentti on yli 90\nFluorikaasu (CAS 7782-41-4), jonka puhtausprosentti on yli 95\nTiivisteet ja tiivisterenkaat, jotka on tehty jostakin seuraavista materiaaleista:\nfluoratut fosfatseeni-elastomeerit, jotka sisältävät 30 painoprosenttia tai enemmän sitoutunutta fluoria;\nHenkilökohtaiset laitteet ydinperäisen säteilyn ilmaisemista varten, mukaan lukien henkilökohtaiset säteilyannosmittarit\nHuom: Tämä kohta ei aseta valvonnanalaiseksi 1A004.c kohdassa määriteltyjä ydinalan ilmaisinjärjestelmiä\nFluorin tuotannossa käytettävät elektrolyysikennot, joiden tuotantokapasiteetti on yli 100 g fluoria tunnissa\nHuom: Tämä kohta ei aseta valvonnanalaiseksi 1B225 kohdassa määriteltyjä elektrolyysikennoja\nMuut kuin 1A225 kohdassa määritellyt platinoidut katalyytit, jotka on erityisesti suunniteltu tai valmisteltu edistämään vedyn ja veden välistä isotooppien vaihtoreaktiota tritiumin ottamiseksi talteen raskaasta vedestä tai raskaan veden tuottamiseksi, ja niiden korvikkeet\nMuut kuin 1C002b.4 tai 1C202.a kohdassa määritellyt alumiini ja alumiiniseokset raaka-aineina tai puolivalmisteina, joilla on jompikumpi seuraavista ominaisuuksista:\nmurtovetolujuus vähintään 460 MPa lämpötilassa 293 K (20 °C);\nvetolujuus vähintään 415 MPa lämpötilassa 298 K (25 °C)\nKaikentyyppiset ja -muotoiset magneettiset metallit, joiden suhteellinen alkupermeabiliteetti on vähintään 120 000 ja paksuus 0,05–0,1 mm\nSeuraavat "kuitu- tai säiemateriaalit" tai prepregit:\nHiili- tai aramidi‧kuitu- tai säiemateriaalit‧, joilla on jompikumpi seuraavista ominaisuuksista:\nA. "ominaiskimmokerroin" ylittää 10 × 106 m;\nA. "ominaismurtovetolujuus" ylittää 17 × 104 m;\nLasi‧kuitu- tai säiemateriaalit‧, joilla on jompikumpi seuraavista ominaisuuksista:\nA "ominaiskimmokerroin" ylittää 3.18 × 106 m;\nA "ominaismurtovetolujuus" ylittää 76,2 × 103 m;\nMuista kuin IIA1.010.a tai b kohdassa määritellyistä hiili- tai lasi‧kuitu- tai säiemateriaaleista‧ valmistetut enintään 15 mm:n levyiset kertamuovikyllästetyt yhtäjaksoiset "langat", "esilangat", "rohtimet" tai "teipit" (prepregit).\nHuom: Tämä kohta ei aseta valvonnanalaiseksi 1C010.a, 1C010.b, 1C210.a ja 1C210.b kohdassa määriteltyjä kuitu- tai säiemateriaaleja\nSeuraavat muovi- tai hartsikyllästetyt kuidut (prepregit), metalli- tai hiilipinnoitteiset kuidut (preformit) tai "hiilikuitu-preformit":\nvalmistettu IIA1.009 kohdassa määritellyistä "kuitu- tai säiemateriaaleista";\nKohdassa 1C010.a, 1C010.b tai 1C010.c määritellyt epoksimuovi "matriisilla" kyllästetyt hiili"kuitu- tai -säiemateriaalit" (prepregit), jotka on tarkoitettu lentokoneiden rakenteiden tai laminaattien korjaamiseen ja joissa yksittäisten prepegiarkkien koko ei ole enemmän kuin 50 cm × 90 cm;\nKohdassa 1C010.a., 1C010.b. tai 1C010.c määritellyt prepregit, jotka on kyllästetty fenoli- tai epoksimuoveilla, joiden lasittumislämpötila (Tg) on vähemmän kuin 433 K (160 °C) ja kovettumislämpötila alempi kuin lasittumislämpötila.\nHuom: Tämä kohta ei aseta valvonnanalaiseksi 1C010.e kohdassa määriteltyjä kuitu- tai säiemateriaaleja\nMuut kuin 1C107 kohdassa määritellyt piikarbidivahvisteiset keraamiset komposiittimateriaalit, joita voidaan käyttää "ohjuksissa" käytettävissä kärkikartioissa, ilmakehään palaamaan suunnitelluissa aluksissa ja suuttimen virtauksen ohjaimissa.\nMuut kuin 1C116 tai 1C216 kohdassa määritellyt maraging-teräkset, joiden murtovetolujuus voi 293 K (20 °C) asteen lämpötilassa ylittää arvon 2050 Mpa.\nVolframi, tantaali, volframikarbidi, tantaalikarbidi ja seokset, joilla on molemmat seuraavista ominaisuuksista:\nne ovat onttoja sylinterin muotoisia tai pallomaisia kappaleita (mukaan lukien sylinterisegmentit), joiden sisäläpimitta on 50–300 mm; ja\nHuom: Tämä kohta ei aseta valvonnanalaiseksi 1C226 kohdassa määriteltyjä volframia, volframikarbidia ja seoksia\nA2 Materiaalien käsittely\nMuut kuin 2B116 kohdassa määritellyt tärinätestausjärjestelmät sekä laitteet ja komponentit niitä varten:\nTärinätestausjärjestelmät, joissa käytetään takaisinkytkentä- tai suljetun silmukan tekniikkaa ja joissa on digitaalinen ohjain, ja joilla voidaan tärisyttää järjestelmää 0,1g:n rms tai suuremmalla kiihdytysarvolla 0,1 Hz–2 kHz:n taajuusalueella ja tuottaa 50 kN:n tai sitä suurempia voimia ‧paljaalla alustalla‧ mitattuna.\nDigitaaliset ohjaimet, joissa on erityisesti suunnitellut tärinätestausohjelmistot, joiden "tosiaikainen kaistanleveys" on suurempi kuin 5 kHz ja jotka on suunniteltu käytettäväksi a kohdassa mainittujen tärinätestausjärjestelmien kanssa.\nTäristimet (täristinyksiköt), vahvistimien kanssa tai ilman, joilla voidaan tuottaa 50 kN:n tai suurempi voima ‧paljaalla alustalla‧ mitattuna ja joita voidaan käyttää a kohdassa mainituissa tärinätestausjärjestelmissä.\nKoekappaleen kannatinrakenteet ja elektroniset yksiköt, jotka on suunniteltu yhdistämään useita täristinyksiköitä järjestelmäksi, joka pystyy tuottamaan 50 kN:n tai suuremman yhdistetyn tehollisen voiman ‧paljaalla alustalla‧ mitattuna, ja joita voidaan käyttää a kohdassa mainituissa tärinätestausjärjestelmissä.\n‧paljaalla alustalla‧ tarkoitetaan tasaista pöytää tai pintaa ilman varusteita.\nTyöstökoneet hiontaa varten, joiden paikannustarkkuus "kaikkine käytettävissä olevine kompensointeineen" on enintään (parempi) kuin 15 μm ISO 230/2:n (1988) (1) tai vastaavien kansallisten standardien mukaisesti minkä tahansa lineaarisen akselin suuntaan.\nHuom: Tämä kohta ei aseta valvonnanalaiseksi 2B201.b ja 2B001.c kohdassa määriteltyjä työstökoneita hiontaa varten\nKomponentit ja numeeriset ohjaimet, jotka on erityisesti suunniteltu 2B001 ja 2B201 kohdassa tai edellä II.A2.002 kohdassa määriteltyjä työstökoneita varten.\nniillä ei voi tasapainottaa roottoreita/kokoonpanoja, joiden massa on suurempi kuin 3 kg;\nniillä voidaan tasapainottaa roottoreita/kokoonpanoja nopeuksilla, jotka ovat yli 12 500 kierrosta minuutissa;\nniillä voidaan korjata epätasapaino kahdessa tai useammassa tasossa; ja\nniillä voidaan tasapainottaa siten, että jäännösepätasapaino on 0,2 g mm roottorin massan kutakin kiloa kohden.\nEdellä a kohdassa määriteltyjen koneiden kanssa käytettäväksi suunnitellut tai muunnetut ilmaisinpäät.\nIlmaisinpäät tunnetaan toisinaan nimellä tasapainotuslaitteisto.\nniillä voidaan läpäistä vähintään 0,3 m paksu kuumakammion seinä (seinän läpi työskentely); tai\nniillä voidaan kurottaa vähintään 0,3 m paksun kuumakammion seinän yli (seinän yli työskentely).\nKaukokäsittelylaitteilla välitetään operaattorin liikkeet käyttövarteen ja päätetyökaluun. Ne voivat olla ‧isäntä-orja‧ -tyyppisiä tai niitä käytetään ohjaimella tai näppäimistöltä.\nSeuraavat kontrolloidun ympäristön lämpökäsittelyuunit:\nUunit, joita voidaan käyttää yli 400 oC:n lämpötiloissa.\nHapetusuunit, joita voidaan käyttää yli 400 oC:n lämpötiloissa.\nMuut kuin 2B230 kohdassa määritellyt "painelähettimet", jotka pystyvät mittaamaan absoluuttista painetta alueella 0–200 kPa ja joilla on molemmat seuraavat ominaisuudet:\nPainetta anturoivat elementit on valmistettu "UF6-korroosiota kestävistä aineista" tai suojattu niillä; ja\nMittausalue enintään 200 kPa ja ‧tarkkuus‧ parempi kuin ± 1 % mittausalueesta; tai\nMittausalue 200 kPa tai suurempi ja ‧tarkkuus‧ parempi kuin 2 kPa.\n2B230 kohdassa ‧tarkkuuteen‧ sisältyy epälineaarisuus, hystereesi ja toistettavuus ympäristön lämpötilassa.\nNeste-neste-kontaktorit (sekoitussaostimet, pulsoidut pylväät ja sentrifugaaliuuttimet) ja nesteen jakolaitteet, höyryn jakolaitteet ja nesteen kerääjät, jotka on suunniteltu tällaisia laitteita varten, joissa kaikki käsiteltävän kemikaalin (käsiteltävien kemikaalien) kanssa suoraan kosketukseen joutuvat pinnat on valmistettu jostain seuraavista materiaaleista:\nlasi (mukaan lukien lasitettu tai emaloitu pinnoitus tai lasivuoraus);\ngrafiitti tai ‧grafiittihiili‧;\n‧Grafiittihiili‧ on amorfisesta hiilestä ja grafiitista koostuva seos, jonka koostumuksesta vähintään kahdeksan painoprosenttia on grafiittia.\nSeuraavat muut kuin 2B350.d kohdassa määritellyt teollisuuden laitteet ja komponentit:\nLämmönvaihtimet tai lauhduttimet, joiden lämmönvaihtopinta on pinta-alaltaan yli 0,05 m2 ja alle 30 m2, ja putket, levyt, kelat tai lohkot (ytimet), jotka on suunniteltu tällaisia vaihtimia tai lauhduttimia varten, joissa kaikki nesteen (nesteiden) kanssa suoraan kosketukseen joutuvat pinnat on valmistettu jostain seuraavista materiaaleista:\nHuom: Tämä kohta ei aseta valvonnanalaiseksi ajoneuvojen jäähdyttimiä.\nMuut kuin 2B350i kohdassa määritellyt monitiivisteiset ja tiivisteettömät pumput, jotka kestävät syövyttäviä nesteitä ja joiden valmistajan ilmoittama maksimivirtausnopeus on suurempi kuin 0,6 m3/h, tai tyhjöpumput, joiden valmistajan ilmoittama maksimivirtausnopeus on suurempi kuin 5 m3/h (mitattuna vakiolämpötilassa (273 K (0 °C)) ja -ilmanpaineessa (101,3 kPa)), ja rungot (pumppujen rungot), muotoon puristetut runkotiivisteet, juoksupyörät, roottorit tai suihkupumppusuuttimet tällaisia pumppuja varten, joissa kaikki pinnat, jotka joutuvat suoraan kosketukseen käsiteltävän kemikaalin (kemikaalien) kanssa, on valmistettu jostain seuraavista materiaaleista:\nKeskipakoerottimet, jotka pystyvät jatkuvaan erotukseen ilman aerosolimuodostusta ja jotka on valmistettu seuraavista:\nzirkonium tai zirkoniumseokset\nHuom: Tämä kohta ei aseta valvonnanalaiseksi kohdassa 2B352.c määriteltyjä keskipakoerottimia\nSintratut metallisuodattimet, jotka on valmistettu nikkelistä tai nikkeliseoksesta, jossa on yli 40 painoprosenttia nikkeliä\nHuom: Tämä kohta ei aseta valvonnanalaiseksi kohdassa 2B352.d määriteltyjä suodattimia\nSuurjännitetasavirtalähteet, joilla on molemmat seuraavat ominaisuudet:\nne kykenevät 8 tunnin jakson aikana jatkuvasti tuottamaan vähintään 10 kV:n jännitteen vähintään 5 kW:n lähtöteholla pyyhkäisyllä tai ilman;\nniiden virran tai jännitteen stabiilius on parempi kuin 0,1 % 4 tunnin jakson aikana.\nHuom: Tämä kohta ei aseta valvonnanalaiseksi 0B001.j.5 ja 3A227 kohdassa määriteltyjä teholähteitä\nSeuraavat, muut kuin 3A233 tai 0B002.g kohdassa määritellyt massaspektrometrit, jotka kykenevät mittaamaan ioneja, joiden atomipaino on 200 tai enemmän ja joiden resoluutio on parempi kuin 2 osaa 200:sta ja niiden ionilähteet:\nTermistä ionisaatiota käyttävät massaspektrometrit (TIMS = Thermal Ionization Mass Spectrometers);\nElektronipommitusmassaspektrometrit, joiden lähdekammio on valmistettu UF6-korroosiota kestävistä materiaaleista tai vuorattu tai päällystetty niillä;\nMolekyylisuihkumassaspektrometrit, joilla on jokin seuraavista ominaisuuksista:\nlähdekammio on valmistettu ruostumattomasta teräksestä tai molybdeenistä tai vuorattu tai päällystetty niillä ja varustettu kylmäloukulla, joka kykenee jäähtymään 193 K (– 80 °C) asteeseen tai sen alle, tai\nlähdekammio on valmistettu UF6-korroosiota kestävistä materiaaleista tai vuorattu tai päällystetty niillä;\nA6 Anturit ja laserit\nVastaava tuote asetuksen (EY) N:o 349/2006 liitteessä I\nYttrium-alumiini-granaatti (YAG) -tangot\nInfrapunaoptiikka, jonka aallonpituus on 9–17 μm, ja sen komponentit, mukaan lukien kadmiumtelluridikomponentit (CdTe)\nHuom: Tämä kohta ei aseta valvonnanalaiseksi 6A003 kohdassa määriteltyjä kameroita ja komponentteja\nAaltorintaman korjausjärjestelmät, jotka on tarkoitettu käytettäväksi halkaisijaltaan yli 4 mm:n lasersäteen kanssa, ja erityisesti niitä varten suunnitellut komponentit, mukaan lukien valvontajärjestelmät, vaiherintama-anturit ja muotoaan muuttavat peilit, myös bimorfiset peilit\nHuom: Tämä kohta ei aseta valvonnanalaiseksi 6A004.a, 6A005.e ja 6A005.f kohdassa määriteltyjä peilejä\nArgonioni"laserit", joiden keskimääräinen lähtöteho on vähintään 5 W\nHuom: Tämä kohta ei aseta valvonnanalaiseksi 0B001.g.5, 6A005 ja 6A205.a kohdassa määriteltyjä argonioni"lasereita"\nSeuraavat puolijohde"laserit"ja niiden komponentit:\nErilliset puolijohde"laserit", joista kunkin lähtöteho on suurempi kuin 200 mW ja joita on enemmän kuin 100\nPuolijohde"laserien" ryhmät, joiden lähtöteho on suurempi kuin 20 mW\nPuolijohde"lasereita"kutsutaan yleisesti "laser"diodeiksi\nTämä kohta ei aseta valvonnanalaiseksi 0B001.g.5, 0B001.h.6 ja 6A005.b kohdassa määriteltyjä "lasereita"\nTämä kohta ei aseta valvonnanalaiseksi "laser"diodeja, joiden aallonpituus on 1 200 nm–2 000 nm\nViritettävät puolijohde"laserit" ja viritettävien puolijohde"laserien" ryhmät, joiden aallonpituus on 9–17 μm, ja puolijohde"laserien" ryhmien kerrokset, jotka sisältävät vähintään yhden viritettävän puolijohde"laserryhmän", jolla on mainittu aallonpituus\nPuolijohde "lasereita" kutsutaan yleisesti "laser"diodeiksi\nTämä kohta ei aseta valvonnanalaiseksi 0B001.h.6 ja 6A005.b kohdassa määriteltyjä puolijohde"lasereita"\nSeuraavat "viritettävät" solid-state-"laserit" ja niitä varten erityisesti suunnitellut komponentit:\nHuom: Tämä kohta ei aseta valvonnanalaiseksi 0B001.g.5, 0B001.h.6 ja 6A005.c.1 kohdassa määriteltyjä titaanisafiiri- ja alexandriittilasereita\nNeodyymiseostetut (muut kuin lasi-) "laserit", joiden lähtöaallonpituus on yli 1 000 nm mutta ei enemmän kuin 1 100 nm ja lähtöenergia on yli 10 J pulssia kohden\nHuom: Tämä kohta ei aseta valvonnanalaiseksi 6A005.c.2.b kohdassa määriteltyjä neodyymiseostettuja (muita kuin lasi-) "lasereita"\nErilliskuvaputket tai solid-state-kuvauslaitteet, joiden toistotiheys on vähintään 1 kHz\nMuut kuin 6A203.c kohdassa määritellyt säteilyä kestävät kamerat tai niissä käytetyt linssit, jotka on erityisesti suunniteltu tai mitoitettu kestämään yli 50 × 103 Gy:n (pii) (5 × 106 radin (pii)) säteilyn kokonaisannosta toiminnallisuuden siitä kärsimättä.\nTermillä Gy (pii) tarkoitetaan jouleina kilogrammaa kohti ilmaistua energiaa, jonka suojaamaton silikonitestikappale imee itseensä altistuessaan ionisoivalle säteilylle.\nViritettävät pulssitoimiset väriainelaservahvistimet ja oskillaattorit, joilla on kaikki seuraavat ominaisuudet:\nne toimivat 300 nm:n ja 800 nm:n välillä olevilla aallonpituuksilla;\nniiden keskimääräinen lähtöteho on yli 10 W mutta enintään 30 W;\nniiden pulssin leveys on alle 100 ns.\nTämä kohta ei aseta valvonnanalaiseksi yksimuoto-oskillaattoreita\nTämä kohta ei aseta valvonnanalaiseksi 6A205.c, 0B001.g.5 ja 6A005 kohdassa määriteltyjä pulssitoimisia väriainelaservahvistimia ja oskillaattoreita\nPulssitoimiset hiilidioksidi"laserit", joilla on kaikki seuraavat ominaisuudet:\nne toimivat 9 000 nm:n ja 11 000 nm:n välillä olevilla aallonpituuksilla;\nniiden toistotaajuus on yli 250 Hz;\nniiden keskimääräinen lähtöteho on yli 100 W mutta enintään 500 W; ja\nniiden pulssin leveys on alle 200 ns.\nHuom: Tämä kohta ei aseta valvonnanalaiseksi 6A205.d, 0B001.h.6 ja 6A005 kohdassa määriteltyjä pulssitoimisia hiilidioksidilaservahvistimia ja oskillaattoreita\nA7 Navigointi ja ilmailu\nSeuraavat inertiajärjestelmät ja erityisesti suunnitellut komponentit:\nSeuraavat inertiasuunnistusjärjestelmät, jotka Wassenaarin järjestelyyn osallistuvan valtion siviiliviranomaiset ovat sertifioineet käytettäväksi "siviili-ilma-aluksissa" ja erityisesti suunnitellut komponentit:\nInertiasuunnistusjärjestelmät (INS) (kardaaniset ja sidotut) sekä inertialaitteet, jotka on suunniteltu "ilma-aluksen", maakulkuneuvon, aluksen (pinta- tai vedenalaisen) tai "avaruusaluksen" asentoa, ohjausta tai valvontaa varten ja joilla on jokin seuraavista ominaisuuksista, sekä niitä varten erityisesti suunnitellut komponentit:\n(Vapaa inertiaalinen) navigointivirhe tavanomaisen linjauksen jälkeen on 0,8 merimailia tunnissa oleva ‧yhtäläisen todennäköisyyden ympyrä‧ (Circular Error Probable, CEP) tai vähemmän (parempi); tai\nNe on määritelty toimimaan yli 10 g:n lineaarisilla kiihtyvyystasoilla.\nHybridi-inertiasuunnistusjärjestelmät, jotka on yhdistetty maailmanlaajuisen satelliittinavigointijärjestelmän (-mien) (GNSS) kanssa tai "DBRN" ("Data-Based Referenced Navigation") -järjestelmän (-mien) kanssa asentoa, ohjausta tai valvontaa varten tavanomaisen linjauksen jälkeen ja joiden INS-suunnistuspaikannustarkkuus GNSS:n tai "DBRN:n" menetyksen jälkeen aina neljän minuutin ajan on vähemmän (parempi) kuin 10 metrin ‧yhtäläisen todennäköisyyden ympyrä‧ (CEP).\nInertialaitteet suuntakulman, ohjaussuunnan tai pohjoisen osoittamista varten, joilla on jokin seuraavista ominaisuuksista, sekä niitä varten erityisesti suunnitellut komponentit:\nSuunniteltu osoittamaan suuntakulma, ohjaussuunta tai pohjoinen tarkkuudella, joka on sama tai pienempi (parempi) kuin 6 kaariminuuttia RMS 45:ssä leveysasteessa; tai\nSuunniteltu siten, että niillä on 900 g:n tai sitä suurempi iskutaso toimimattomana 1 ms:n tai sitä pidemmän keston ajan.\nHuom: I.a ja I.b kohdan parametrejä sovelletaan kaikissa seuraavissa ympäristöolosuhteissa:\nVakio voiman spektritiheyden (PSD) arvo on 0,04 g2/Hz taajuusvälillä 15–1 000 Hz; ja\nPSD vaimenee taajuuden mukana 0,04 g2/Hz:stä 0,01 g2/Hz:iin taajuusvälillä 1 000–2 000 Hz;\nKallistus ja kääntymisnopeus on vähintään + 2,62 radiaania/s (150 astetta/s); tai\nI.b koskee järjestelmiä, joissa inertiasuunnistusjärjestelmä ja muut riippumattomat suunnistuksen apujärjestelmät on rakennettu yhdeksi yksiköksi (yhdistetty) suorituskyvyn parantamiseksi.\n‧Yhtäläisen todennäköisyyden ympyrä‧ (CEP) – Sirkulaarisessa normaalijakaumassa sen ympyrän säde, joka sisältää 50 prosenttia tehdyistä yksittäisistä mittauksista, tai sen ympyrän säde, johon on 50 prosentin todennäköisyys sijoittua.\nTeodoliittijärjestelmät, joihin sisältyy erityisesti siviilimittaustehtäviin suunniteltuja inertialaitteita, jotka on suunniteltu osoittamaan suuntakulma, ohjaussuunta tai pohjoinen tarkkuudella, joka on sama tai pienempi (parempi) kuin 6 kaariminuuttia RMS 45:ssä leveysasteessa, ja erityisesti niitä varten suunnitellut komponentit\nInertia- tai muut laitteet, joissa käytetään 7A001 tai 7A101 kohdassa määriteltyjä kiihtyvyysmittareita, jotka on erityisesti suunniteltu ja kehitetty porausreikien huoltotoiminnassa käytettäviksi MWD-antureiksi (Measurement While Drilling)\nTeknologia, jota tarvitaan edellä A osassa (Tuotteet) lueteltujen tuotteiden kehittämisessä, tuotannossa tai käytössä.\nVerkkosivut, joilla on tiedot 3 artiklan 4 ja 5 kohdassa, 5 artiklan 3 kohdassa sekä 6, 8 ja 9 artiklassa, 10 artiklan 1 ja 2 kohdassa, 13 artiklan 1 kohdassa ja 17 artiklassa tarkoitetuista toimivaltaisista viranomaisista ja osoite, johon Euroopan komissiolle annettavat ilmoitukset toimitetaan\nOsoite Euroopan komissiolle annettavia ilmoituksia varten:\nPuhelin: (32 2) 295 55 85, 299 11 76\nLuettelo 7 artiklan 1 kohdassa tarkoitetuista henkilöistä, yhteisöistä ja elimistä\nAtomic Energy Organisation of Iran (AEOI). Lisätietoja: osallistuu Iranin ydinohjelmaan.\nDefence Industries Organisation (DIO). Lisätietoja: a) MODAFL:n valvonnassa oleva kattojärjestö, jonka alajärjestöistä osa on osallistunut sentrifugiohjelmaan valmistamalla komponentteja ja osallistunut myös ohjusohjelmaan; b) osallistuu Iranin ydinohjelmaan.\nFajr Industrial Group. Lisätietoja: a) entinen Instrumentation Factory Plant; b) Aerospace Industries Organizationin (AIO) alajärjestö; c) osallistuu Iranin ballististen ohjusten ohjelmaan.\nFarayand Technique. Lisätietoja: a) osallistuu Iranin ydinohjelmaan (sentrifugiohjelmaan); b) mainitaan IAEA:n raporteissa.\nKala-Electric (alias Kalaye Electric). Lisätietoja: a) toimittaja Natanzin PFEP:lle; b) osallistuu Iranin ydinohjelmaan.\nMesbah Energy Company. Lisätietoja: a) toimittaja Arakin A40-tutkimusreaktorille; b) osallistuu Iranin ydinohjelmaan.\nPars Trash Company. Lisätietoja: a) osallistuu Iranin ydinohjelmaan (sentrifugiohjelmaan); b) mainitaan IAEA:n raporteissa.\n7th of Tir. Lisätietoja: a) DIO:n alajärjestö, jonka katsotaan yleisesti osallistuvan suoraan Iranin ydinohjelmaan; b) osallistuu Iranin ydinohjelmaan.\nShahid Bagheri Industrial Group (SBIG). Lisätietoja: a) AIO:n alajärjestö; b) osallistuu Iranin ballististen ohjusten ohjelmaan.\nShahid Hemmat Industrial Group (SHIG). Lisätietoja: a) AIO:n alajärjestö; b) osallistuu Iranin ballististen ohjusten ohjelmaan.\nDawood Agha-Jani. Tehtävä: Natanzin PFEP:n johtaja. Lisätietoja: Iranin ydinohjelmaan osallistuva henkilö.\nBehman Asgarpour. Tehtävä: operatiivinen johtaja (Arak). Lisätietoja: Iranin ydinohjelmaan osallistuva henkilö.\nBahmanyar Morteza Bahmanyar. Tehtävä: AIO:n rahoitus- ja budjettiosaston päällikkö. Lisätietoja: Iranin ballististen ohjusten ohjelmaan osallistuva henkilö.\nAhmad Vahid Dastjerdi. Tehtävä: AIO:n johtaja. Lisätietoja: Iranin ballististen ohjusten ohjelmaan osallistuva henkilö.\nReza-Gholi Esmaeli. Tehtävä: AIO:n kaupallisten ja kansainvälisten asioiden osaston päällikkö. Lisätietoja: Iranin ballististen ohjusten ohjelmaan osallistuva henkilö.\nAli Hajinia Leilabadi. Tehtävä: Mesbah Energy Companyn pääjohtaja. Lisätietoja: Iranin ydinohjelmaan osallistuva henkilö.\nJafar Mohammadi. Tehtävä: AEOI:n tekninen neuvonantaja (vastuussa sentrifugeissa käytettävien venttiilien tuotannon johdosta). Lisätietoja: Iranin ydinohjelmaan osallistuva henkilö.\nEhsan Monajemi. Tehtävä: rakennusprojektijohtaja Natanzissa. Lisätietoja: Iranin ydinohjelmaan osallistuva henkilö.\nMohammad Mehdi Nejad Nouri. Arvonimi: Kenr.luutn. Tehtävä: Malek Ashtarin puolustusteknologiayliopiston rehtori. Lisätietoja: Ashtarin puolustusteknologiayliopiston kemian laitos toimii MODALF:in alaisuudessa ja on tehnyt berylliumkokeita; Iranin ydinohjelmaan osallistuva henkilö.\nMohammad Qannadi. Tehtävä: AEOI:n tutkimus- ja kehitystyöstä vastaava varapuheenjohtaja. Lisätietoja: Iranin ydinohjelmaan osallistuva henkilö.\nYahya Rahim Safavi. Arvonimi: Kenr.maj. Tehtävä: komentaja, IRGC (Pasdaran). Lisätietoja: Iranin ydinohjelmaan ja ballististen ohjusten ohjelmaan osallistuva henkilö.\nHosein Salimi. Arvonimi: kenraali. Tehtävä: Ilmavoimien komentaja, IRGC (Pasdaran). Lisätietoja: Iranin ballististen ohjusten ohjelmaan osallistuva henkilö.\nLuettelo 7 artiklan 2 kohdassa tarkoitetuista henkilöistä, yhteisöistä ja elimistä\nKOMISSION ASETUS (EY) N:o 424/2007,\nTämä asetus tulee voimaan 20 päivänä huhtikuuta 2007.\ntuonnin kiinteistä arvoista tiettyjen hedelmien ja vihannesten tulohinnan määrittämiseksi 19 päivänä huhtikuuta 2007 annettuun komission asetukseen\nKOMISSION ASETUS (EY) N:o 425/2007,\nsisävesiväylien/sisävesiliikenteen tavarakuljetusten tilastoista annetun Euroopan parlamentin ja neuvoston asetuksen (EY) N:o 1365/2006 täytäntöönpanosta\nottaa huomioon sisävesiväylien/sisävesiliikenteen tavarakuljetusten tilastoista 6 päivänä syyskuuta 2006 annetun Euroopan parlamentin ja neuvoston asetuksen (EY) N:o 1365/2006 (1) ja erityisesti sen 9 artiklan,\nKomission olisi asetuksen (EY) N:o 1365/2006 9 artiklan mukaisesti säädettävä järjestelyistä kyseisen asetuksen täytäntöönpanemiseksi.\nOn tarpeen mukauttaa asetuksen (EY) N:o 1365/2006 3 artiklassa säädettyjä määritelmiä lisäämällä joitain uusia määritelmiä ja antamalla selityksiä ja tietojen ilmoittamista koskevia suuntaviivoja, jotta voidaan varmistaa yhdenmukaiset menettelyt tietojen keräämiseksi ja vertailukelpoisten tilastojen kokoamiseksi yhteisön tasolla.\nOn tarpeen mukauttaa tiedonkeruun soveltamisalaa ja asetuksen (EY) N:o 1365/2006 liitteiden sisältöä, jotta voidaan tarjota tämän kuljetusmuodon tilastojen asianmukainen kattavuus ja varmistaa asianmukaisten tilastojen kokoaminen yhteisön tasolla.\nOn tarpeen määritellä tiedostojen kuvaus sekä se, missä muodossa ja millä välineellä tiedot on siirrettävä, jotta voidaan varmistaa, että kyseiset tiedot voidaan käsitellä nopeasti ja kustannustehokkaasti.\nOlisi annettava tilastotulosten levittämistä koskevat säännökset.\nSen vuoksi asetusta (EY) N:o 1365/2006 olisi muutettava.\nAsetus (EY) N:o 1365/2006 muutetaan seuraavasti:\n’Purjehduskelpoisella sisävesiväylällä’ tarkoitetaan vesiväylää, joka ei ole osa merta ja jonka luonnolliset tai rakennetut ominaisuudet tekevät sen sopivaksi liikennöimiseen pääasiassa sisävesialuksilla;\n’Sisävesialuksella’ tarkoitetaan tavaraliikenteeseen tai julkiseen henkilöliikenteeseen tarkoitettua uivaa alusta, jolla liikennöidään pääasiassa purjehduskelpoisilla sisävesiväylillä, niiden vesistöissä, suojattujen vesien välittömässä läheisyydessä tai alueilla, joilla sovelletaan satamasääntöjä;\n’Aluksen kansallisuudella’ viitataan maahan, jossa alus on rekisteröity;\n’Sisävesiliikenteellä’ tarkoitetaan sisävesialuksella suoritettavaa tavaroiden ja/tai matkustajien liikkumista, joka tapahtuu kokonaan tai osittain purjehduskelpoisilla sisävesiväylillä;\n’Kansallisella sisävesiliikenteellä’ tarkoitetaan sisävesiliikennettä kahden samalla kansallisella alueella sijaitsevan sataman välillä riippumatta siitä, mikä on aluksen kansallisuus;\n’Kansainvälisellä sisävesiliikenteellä’ tarkoitetaan sisävesiliikennettä kahdessa eri maassa sijaitsevan sataman välillä;\n’Sisävesiväylien kauttakulkuliikenteellä’ tarkoitetaan sisävesiliikennettä maan alueen läpi kahden sataman välillä, jotka sijaitsevat eri maassa tai eri maissa, jos koko maan sisällä kuljetun matkan aikana ei suoriteta uudelleenlastausta;\n’Sisävesiliikennöinnillä’ tarkoitetaan aluksen liikkumista tietyllä purjehduskelpoisella sisävesiväylällä.”\nKorvataan asetuksen (EY) N:o 1365/2006 liitteet A–F tämän asetuksen liitteellä I.\nAsetuksen (EY) N:o 1365/2006 täytäntöönpanossa sovelletaan tämän asetuksen liitteessä II säädettyjä lisämääritelmiä, selityksiä ja tietojen ilmoittamista koskevia suuntaviivoja.\nAsetuksen (EY) N:o 1365/2006 5 artiklaa sovellettaessa tilastot on siirrettävä tai ladattava sähköisesti Eurostatin keskitettyyn tietojen vastaanottopisteeseen noudattaen tämän asetuksen liitteessä III olevaa tiedostojen ja tietojen toimittamiseen käytettävän välineen kuvausta.\nTietojen toimitusmuodon on vastattava Eurostatin ilmoittamia soveltuvia tiedonsiirtostandardeja.\nAsetuksen (EY) N:o 1365/2006 6 artiklaa sovellettaessa komissio levittää, millä tahansa välineellä ja mitä tahansa tietorakennetta noudattaen, kaikki saman asetuksen (EY) N:o 1365/2006 liitteessä A–F määritellyt tiedot, joita jäsenvaltiot eivät ole julistaneet luottamuksellisiksi.\n(1) EUVL L 264, 25.9.2006, s. 1.\nKorvataan asetuksen (EY) N:o 1365/2006 liite A–F seuraavasti:\nNUTS0 (kansallinen tunnus)\nmuu kuin konttitavara ja tyhjät kontit\nNUTS0 (kansallinen tunnus) (4)\nLastattujen alusten liikkeiden määrä\nTyhjien alusten liikkeiden määrä\nHUOM: Taulukon B2 sisältämien tietojen toimittaminen on vapaaehtoista.\n20 jalan rahtiyksiköt\n40 jalan rahtiyksiköt\nyli 40 jalan rahtiyksiköt\nNUTS0 (kansallinen tunnus) (7)\nNUTS0 (kansallinen tunnus) (8)\nTavararyhmät ilmoitetaan NST-2000 (10)-tavaraluokituksen mukaisesti kuten taulukossa F.1 esitetään. Ilmoittamiseen käytetään ’NST-2000ryhmät’-sarakkeen kaksinumeroista tunnusta.\nJäsenvaltiot saavat kuitenkin, ainoastaan vuonna 2007, käyttää taulukossa F.2 esitettyä NST/R (11)-luokitusta tavararyhmien ilmoittamiseksi. Tällöin käytetään ’tavaraluokka’ sarakkeen kaksinumeroista tunnusta.\nJäsenvaltiot voivat myös päättää ilmoittaa tiedot käyttäen molempia luokituksia vuonna 2007. Vuodesta 2008 lähtien ainoastaan luokitus NST-2000 on pätevä.\nTaulukko F.1 Luokitus NST-2000\nHuomautus: tätä otsaketta käytetään yleensä postin ja kuriiritoimintaan erikoistuneiden yritysten kuljettamista tavaroista (NACE Rev. 2, kaksinumerotaso 53.10 ja 53.20)\nHuomautus: tällä otsakkeella katetaan esimerkiksi tyhjät kontit, kuormalavat, laatikot, rasiat ja häkkirakenteet. Sillä katetaan myös tavaroiden kuljetukseen tarkoitetut kulkuneuvot, jos niitä kuljetetaan toisella kulkuneuvolla. Tämä koodi otetaan käyttöön riippumatta siitä, käsitetäänkö tällaiset materiaalit ’tavaroiksi’. Se riippuu kuhunkin liikennemuotoon liittyvän tiedonkeruun säännöistä.\nMäärittelemättömät tavarat: tavarat, joita ei jostain syystä voida määritellä eikä sen vuoksi luokitella ryhmiin 01–16.\nTaulukko F.2 Luokitus NST/R\nPerunat, muut tuoreet tai pakastetut hedelmät ja vihannekset\nElävät eläimet, sokerijuurikas\nTekstiilit, tekstiilituotteet ja tekokuidut, muut eläin- tai kasviperäiset raaka-aineet\nElintarvikkeet ja eläinten rehu\nÖljysiemenet ja öljyhedelmät sekä rasvat\nRautamalmit, rautaromu, masuunipöly\nRautaa sisältämätön malmi ja jäte\nSementti, kalkki, tehdasvalmisteiset rakennusaineet\nRaakamineraalit tai tehdasvalmisteiset mineraalit\nLuonnon lannoitteet tai keinolannoitteet\nMuut kemikaalit kuin hiilikemikaalit ja terva\nSellu ja jätepaperi\nKulkuneuvot ja kuljetusvälineet, koneet, moottorit, myös osiin puretut\nLasi, lasitavara, keramiikkatuotteet\nNahka, tekstiilit, vaatteet, erinäiset valmistetut tavarat\n(1) Jos alueellinen tunnus on tuntematon tai sitä ei ole saatavilla, käytetään seuraavaa koodausta:\n(2) Ainoastaan viitevuonna 2007 voidaan käyttää NST/R-luokitusta tavararyhmän ilmoittamiseksi, kuten liitteessä F kuvataan.\n(3) Jos alueellinen tunnus on tuntematon tai sitä ei ole saatavilla, käytetään seuraavaa koodausta:\n(4) Jos aluksen rekisteröintivaltiolle ei ole olemassa NUTS-tunnusta, ilmoitetaan ISO-maakoodi. Jos aluksen kansallisuus ei ole tiedossa, käytetään koodia ’ZZ’.\n(5) Jos alueellinen tunnus on tuntematon tai sitä ei ole saatavilla, käytetään seuraavaa koodausta:\n’ISO-koodi + ZZ’ kun kumppanuusvaltion NUTS-tunnusta ei ole olemassa\n(6) Ainoastaan viitevuonna 2007 voidaan käyttää NST/R-luokitusta tavararyhmän ilmoittamiseksi, kuten liitteessä F kuvataan.\n(7) Jos aluksen rekisteröintivaltiolle ei ole olemassa NUTS-tunnusta, ilmoitetaan ISO-maakoodi. Jos aluksen kansallisuus ei ole tiedossa, käytetään koodia ’ZZ’.\n(8) Jos aluksen rekisteröintivaltiolle ei ole olemassa NUTS-tunnusta, ilmoitetaan ISO-maakoodi. Jos aluksen kansallisuus ei ole tiedossa, käytetään koodia ’ZZ’.\n(9) Ainoastaan viitevuonna 2007 voidaan käyttää NST/R-luokitusta tavararyhmän ilmoittamiseksi, kuten liitteessä F kuvataan.\n(10) Vuoden 2000 Standard Goods for Transport Statistics, joka laadittiin Yhdistyneiden Kansakuntien Euroopan talouskomission (UNECE) sisämaanliikennekomitean 64. istunnossa (18.–21. helmikuuta 2002) ja jota tarkistettiin liikennetilastotyöryhmän 56. istunnossa (8.–10. kesäkuuta 2005) asiakirjalla TRANS/WP.6/2004/1/Rev.2.\n(11) Merikuljetusten tavaratilastojen standardiluokitus, tarkistettu, 1967. Euroopan yhteisöjen tilastotoimiston julkaisu (ranskankielinen versio vuodelta 1968).\nASETUKSEN (EY) N:o 1365/2006 TÄYTÄNTÖÖNPANOSSA KÄYTETTÄVÄT LISÄMÄÄRITELMÄT, SELITYKSET JA TIETOJEN ILMOITTAMISTA KOSKEVAT SUUNTAVIIVAT\nI JAKSO. SISÄVESILIIKENNE\n1. Purjehduskelpoiset sisävesiväylät\nTermi kattaa purjehduskelpoiset joet, järvet, kanavat ja jokisuut. Kahden maan yhteisen rajan muodostava sisävesiväylä on molempien maiden ilmoitettava.\nTässä asetuksessa tavaroiden ja/tai matkustajien liikkuminen merialuksilla käytettäessä ainoastaan purjehduskelpoisia sisävesiväyliä käyttäen katsotaan sisävesiliikenteeksi ja sitä koskevat samat tietojen toimittamista koskevat velvoitteet, vaikka merialuksia ei olisi erityisesti mainittu muissa määritelmissä.\nOffshore-laitteistoille kuljetettavien tavaroiden liikkeitä ei lueta mukaan. Mukaan ei lueta myöskään satamassa suoritettuja polttoaineen ja muiden tarvikkeiden kuljetuksia aluksille, mutta offshore-aluksille tarkoitetun polttoaineen kuljetukset luetaan mukaan.\n3. Kansallinen sisävesiliikenne\nKansalliseen sisävesiliikenteeseen voi sisältyä kauttakulku toisen maan läpi, mutta kyseisen valtion osalta on liikenne ilmoitettava kauttakulkuna. Kabotaasiliikenne sisältyy silloin, kun se määritellään sisävesiliikenteeksi, jonka suorittaa toiseen maahan rekisteröity alus.\n4. Kansainvälinen sisävesiliikenne\nKansainväliseen sisävesiliikenteeseen voi sisältyä kauttakulku yhden tai useamman kolmannen maan läpi. Kyseisten kolmansien maiden osalta kuljetus on ilmoitettava kauttakulkuna.\n5. Sisävesiväylien kauttakulkuliikenne\nSisävesiväylien kauttakulkuliikenteestä on kyse vain, jos koko maan alueen sisällä kuljetun matkan aikana ei suoriteta uudelleenlastausta.\nKuormausmaa/-alue on sen maan tai alueen satama (NUTS2 taso (1)), jossa kuljetettavat tavarat lastataan alukseen.\nPurkamismaa/-alue on sen maan tai alueen satama (NUTS2 taso), jossa kuljetettavat tavarat puretaan aluksesta.\n8. Tavaroiden pakkaustyyppi\nTavaroita voidaan kuljettaa aluksissa kahta pakkaustyyppiä käyttäen:\njäljempänä III jakson 1 kohdassa määritellyissä konteissa\nmuuten kuin konteissa.\nII JAKSO. ALUSTYYPIT\n1. Omalla kuljetuskoneistolla varustettu proomu\nMikä tahansa muu moottorikäyttöinen sisävesiliikenteen rahtialus kuin omalla kuljetuskoneistolla varustettu säiliöproomu.\n2. Proomu, jolla ei ole omaa kuljetuskoneistoa\nMikä tahansa muu ilman moottoria oleva sisävesiliikenteen rahtialus kuin ilman omaa kuljetuskoneistoa oleva säiliöproomu. Tähän luokkaan sisältyvät hinattavat proomut ja työnnettävät proomut sekä työnnettävät-hinattavat proomut.\n3. Omalla kuljetuskoneistolla varustettu säiliöproomu\nNesteiden tai kaasujen kuljetukseen kiinteissä säiliöissä tarkoitettu omalla kuljetuskoneistolla varustettu proomu.\n4. Säiliöproomu, jolla ei ole omaa kuljetuskoneistoa\nNesteiden tai kaasujen kuljetukseen kiinteissä säiliöissä tarkoitettu proomu, jolla ei ole omaa kuljetuskoneistoa.\n5. Muu tavaroiden kuljetukseen tarkoitettu alus\nMikä tahansa muu tunnetun tai tuntemattoman tyyppinen sisävesiliikenteen rahtialus, joka on tarkoitettu tavaroiden kuljetukseen ja jota ei ole määritelty edellä olevissa luokissa.\nMuut alukset kuin ne, jotka liikennöivät pääasiassa purjehduskelpoisilla sisävesiväylillä tai suojaisissa vesistöissä tai niiden välittömässä läheisyydessä tai alueilla, joilla sovelletaan satamasääntöjä.\nIII JAKSO. KONTIT\nKuljetuskontilla tarkoitetaan kuljetuslaitteiston osaa, joka on\nluonteeltaan pysyvä ja siten riittävän lujarakenteinen jatkuvaan käyttöön;\nsuunniteltu erityisesti tavaroiden kuljettamiseen välilastauksitta yhtä tai useampaa kuljetusmuotoa käyttäen;\nvarustettu laittein, jotka mahdollistavat yksikön vaivattoman käsittelyn varsinkin kuljetusmuotoa vaihdettaessa;\nsuunniteltu helposti kuormattavaksi ja tyhjennettäväksi;\nvähintään 20 jalan pituinen.\n2. Konttien kokoluokat\nTässä asetuksessa konttien koot ilmoitetaan neljässä eri luokassa:\n20 jalan ISO-kontit (pituus 20 jalkaa ja leveys 8 jalkaa)\n40 jalan ISO-kontit (pituus 40 jalkaa ja leveys 8 jalkaa)\nyli 20 jalan mutta alle 40 jalan pituiset ISO-kontit\nyli 40 jalan pituiset ISO-kontit.\nAlle 20 jalan kontit tai kontit, joiden kokoa ei tiedetä, ilmoitetaan 1-luokassa.\n3. Konttien kuormausaste\nKonteilla on kaksi kuormausastetta riippumatta niiden koosta:\nlastattu, jos kontin sisällä on mitä tahansa kuljetettavaa tavaraa\ntyhjä, jos kontissa ei ole mitään tavaroita.\nIV JAKSO. SISÄVESILIIKENNÖINTI\n1. Lastattujen alusten liikkeiden määrä\nYhdeksi lastatun aluksen liikkeeksi lasketaan aluksen liikkuminen minkä tahansa tavaran lastaussatamasta seuraavaan lastaus- tai purkaussatamaan.\n2. Tyhjien alusten liikkeiden määrä\nYhdeksi tyhjän aluksen liikkeeksi lasketaan aluksen liikkuminen satamasta toiseen, kun tavaroiden kokonaisbruttomassa on nolla. Liikkuvaa alusta, joka kuljettaa tyhjiä kontteja, ei katsota tyhjäksi alukseksi.\nV JAKSO. YKSIKÖT\nKuljetettavien tavaroiden massan mittaamiseen käytetty yksikkö, joka on 1 000 kilogrammaa.\nHuomioon otettava massa on tavaroiden kokonaisbruttomassa. Huomioon otettava massa on tavaroiden ja pakkausten kokonaismassa sekä kaluston kuten konttien, vaihtokorien ja kuormalavojen omamassa. Jos omamassaa ei lueta mukaan, massa on kokonaismassa.\nTavaroiden kuljetuksen mittaamiseen käytetty yksikkö, joka vastaa yhden tavaratonnin kuljettamista yhden kilometrin matkan.\nTonnikilometrien ilmoittamisessa otetaan huomioon ainoastaan purjehduskelpoista sisävesiväylää pitkin kuljettu matka.\nKontin koon mittaamiseen käytetty yksikkö, joka vastaa on 20 jalan yksikköä. Tässä asetuksessa sovelletaan seuraavia määriä:\n40 jalan ISO-kontti (pituus 40 jalkaa ja leveys 8 jalkaa)\nyli 40 jalan pituiset ISO-kontit\nTavaroiden konttikuljetuksen mittaamiseen käytetty yksikkö, joka vastaa yhden TEU:n kuljettamista yhden kilometrin matkan.\nTEU-km:en ilmoittamisessa otetaan huomioon ainoastaan purjehduskelpoista sisävesiväylää pitkin kuljettu matka.\nAluksen liikkeiden mittaamiseen käytetty yksikkö, joka vastaa aluksen liikkumista yhden kilometrin matkan. Laivakilometrien ilmoittamisessa otetaan huomioon ainoastaan purjehduskelpoista sisävesiväylää pitkin kuljettu matka.\n(1) Alueyksiköiden nimikkeistö, josta säädetään Euroopan parlamentin ja neuvoston asetuksessa (EY) N:o 1059/2003, annettu 26 päivänä toukokuuta 2003, yhteisestä tilastollisten alueyksiköiden nimikkeistöstä (NUTS) (EUVL L 154, 21.6.2003, s. 1). Komission asetusten täytäntöönpanon kautta tehtäviä luokituksen päivityksiä sovelletaan tässä asetuksessa.\nASETUKSEN (EY) N:o 1365/2006 TÄYTÄNTÖÖNPANOSSA KÄYTETTÄVÄ TIEDOSTOJEN JA TIETOJEN TOIMITTAMISEEN KÄYTETTÄVÄN VÄLINEEN KUVAUS\nKussakin tiedostossa käytettävien osioiden kuvaus\nSeuraavassa taulukossa esitetään yhteenveto kussakin tämän asetuksen tiedostossa (taulukot) ilmoitettavista osioista:\nEsitysmuoto ja koko\nKunkin taulukon asianomaisessa sarakkeessa on kahdentyyppiset kentät:\n”X”: taulukon kentät, jotka on ilmoitettava\n”” (välilyönti): kentät eivät ole olennaisia taulukon kannalta (tietoja ei täytetä).\nKunkin kentän esitysmuoto on joko numeerinen (n), aakkosellinen (a) tai aakkosnumeerinen (an). Kentän pituus on joko kiinteä (”esitysmuoto + luku” – esim. ”n4”) tai muuttuva, jolloin annetaan kentän maksimipituus (”esitysmuoto + ’..’ + kentän maksimipituus” – esim. ”n..12”).\nTietojen toimittamiseen käytettävän välineen kuvaus\nTiedot on toimitettava automaattisen tiedonsiirron (EDI) kanssa yhteensopivassa muodossa.\n”CSV”-muoto (Comma Separated Values), jossa kenttien erottimena käytetään puolipistettä (;), on hyväksyttävä. Eurostat voi myös määritellä toisen, pidemmälle kehitetyn muodon, joka perustuu asianmukaiseen tiedonsiirtostandardiin. Sen jälkeen Eurostat voisi toimittaa yksityiskohtaiset ohjeet, kuinka kyseistä standardia sovelletaan tämän asetuksen vaatimusten mukaisesti.\nTiedot on siirrettävä tai ladattava sähköisesti Eurostatin keskitettyyn tietojen vastaanottopisteeseen.\nOn lähetettävä yksi erillinen tiedosto jokaista asetuksen taulukkoa ja kautta kohti.\nSisävesiliikenteen tietoja varten\n”A1”, ”B1”, ”B2”, ”C1”, ”D1”, ”D2” tai ”E1”\nIlmoittava maa: Käytetään NUTS0\nTietojen vuosi neljällä merkillä (esim. 2007)\n”0001”: ensimmäinen vuosineljännes\n”0002”: toinen vuosineljännes\n”0003”: kolmas vuosineljännes\n”0004”: neljäs vuosineljännes\nVoi sisältää minkä tahansa 1–220 merkkiä käsittävän jonon (vain ”A” – ”Z”, ”0” – ”9” ja ” – ” ovat sallittuja). Tätä kenttää ei tulkita Eurostatin välineillä.\nTiedostomuoto: (esim. ”CSV”: Comma Separated Value, ”GES”: GESMES)\nTiedosto ”IWW_D1_Q_FR_2007_0002.csv” sisältää Ranskaa koskevat, asetuksen D1-taulukon, vuoden 2007, toisen vuosineljänneksen tiedot.\nKOMISSION ASETUS (EY) N:o 426/2007,\nasetuksella (EY) N:o 2402/96 avatusta Thaimaasta peräisin olevaa maniokkitärkkelystä koskevasta yhteisön tariffikiintiöstä 17 päivänä huhtikuuta 2007 jätettyihin tuontitodistushakemuksiin sovellettavasta jakokertoimesta\nKomission asetuksella (EY) N:o 2402/96 (3) avataan maniokkitärkkelystä koskeva 10 000 tonnin vuotuinen tuontitariffikiintiö (järjestysnumero 09.4065).\nAsetuksen (EY) N:o 2402/96 10 artiklan mukaisesti annetun tiedonannon mukaan mainitun asetuksen 9 artiklan mukaisesti 17 päivänä huhtikuuta 2007 kello 13.00 Brysselin aikaa mennessä jätetyt hakemukset koskevat käytettävissä olevia määriä suurempia määriä. Sen vuoksi olisi määriteltävä, missä määrin tuontitodistuksia voidaan myöntää, ja vahvistettava haettuihin määriin sovellettava jakokerroin.\nLisäksi on aiheellista lopettaa tuontitodistusten myöntäminen asetuksen (EY) N:o 2402/96 mukaisesti kuluvan osakiintiön ajaksi,\n1. Kaikille niille asetuksessa (EY) N:o 2402/96 tarkoitettua kiintiötä koskeville maniokkitärkkelyksen tuontitodistushakemuksille, jotka on jätetty 17 päivänä huhtikuuta 2007 kello 13.00 Brysselin aikaa mennessä, myönnetään todistus haetuille määrille siten, että niihin sovellettava jakokerroin on 59,78761 prosenttia.\n2. Todistusten myöntäminen määrille, joita haetaan 17 päivästä huhtikuuta 2007 kello 13.00 Brysselin aikaa alkaen, keskeytetään kuluvan osakiintiön ajaksi.\n(3) EYVL L 327, 18.12.1996, s. 14. Asetus sellaisena kuin se on viimeksi muutettuna asetuksella (EY) N:o 1884/2006 (EUVL L 364, 20.12.2006, s. 44).\nKOMISSION ASETUS (EY) N:o 427/2007,\nSellaisenaan vietäviin valkoiseen sokeriin ja raakasokeriin 20 päivästä huhtikuuta 2007 (1) alkaen sovellettavat vientituet\nKOMISSION ASETUS (EY) N:o 428/2007,\nSellaisenaan vietäviin siirappeihin ja tiettyihin muihin sokerialan tuotteisiin 20 päivästä huhtikuuta 2007 alkaen sovellettavat vientituet (1)\nKOMISSION ASETUS (EY) N:o 429/2007,\nAsetuksen (EY) N:o 958/2006 8 artiklan 1 kohdan ja 19 päivänä huhtikuuta 2007 päättyvässä osittaisessa tarjouskilpailussa jätettyjen tarjousten tarkastelun perusteella on aiheellista vahvistaa vientituen enimmäismäärä kyseistä osittaista tarjouskilpailua varten.\nAsetuksen (EY) N:o 958/2006 1 artiklan 1 kohdassa tarkoitetun tuotteen vientituen enimmäismääräksi vahvistetaan 19 päivänä huhtikuuta 2007 päättyvää osittaista tarjouskilpailua varten 34,165 EUR/100 kg.\nKOMISSION ASETUS (EY) N:o 430/2007,\nvalkoisen sokerin vientituen enimmäismäärän vahvistamisesta asetuksessa (EY) N:o 38/2007 säädettyä pysyvää tarjouskilpailua varten\nKomission asetuksessa (EY) N:o 38/2007 annettu 17 päivänä tammikuuta 2007 (2), pysyvän tarjouskilpailun avaamisesta Belgian, Tšekin, Espanjan, Irlannin, Italian, Unkarin, Puolan, Slovakian ja Ruotsin interventioelinten hallussa olevan sokerin myymiseksi uudelleen vientiä varten edellytetään osittaisten tarjouskilpailujen järjestämistä.\nAsetuksen (EY) N:o 38/2007 4 artiklan 1 kohdan ja 18 päivänä huhtikuuta 2007 päättyvässä osittaisessa tarjouskilpailussa jätettyjen tarjousten tarkastelun perusteella on aiheellista vahvistaa vientituen enimmäismäärä kyseistä osittaista tarjouskilpailua varten.\nAsetuksen (EY) N:o 38/2007 1 artiklan 1 kohdassa tarkoitetun tuotteen vientituen enimmäismääräksi vahvistetaan 18 päivänä huhtikuuta 2007 päättyvää osittaista tarjouskilpailua varten 392,50 EUR/tonni.\n(2) EUVL L 11, 18.1.2007, s. 4. Asetus sellaisena kuin se on muutettuna asetuksella (EY) N:o 203/2007 (EUVL L 61, 28.2.2006, s. 3).\nKOMISSION ASETUS (EY) N:o 431/2007,\nLiitteessä tarkoitettuihin perustamissopimuksen liitteeseen I kuulumattomina tavaroina vietäviin tuotteisiin 30 päivästä maaliskuuta 2007 sovellettavat tukien määrät vahvistetaan komission asetuksessa (EY) N:o 353/2007 (2).\nAsetuksessa (EY) N:o 353/2007 annettujen sääntöjen ja perusteiden soveltamisesta komission käytettävissä oleviin tietoihin seuraa, että nykyisin voimassa olevat tukien määrät olisi muutettava tämän asetuksen liitteen mukaisesti,\nMuutetaan asetuksessa (EY) N:o 353/2007 vahvistetut tukien määrät tämän asetuksen liitteen mukaisesti.\n(2) EUVL L 90, 30.3.2007, s. 45.\nPerustamissopimuksen liitteeseen I kuulumattomina tavaroina vietäviin tiettyihin sokerialan tuotteisiin sovellettavien tukien määrät 20 päivästä huhtikuuta 2007 (1)\n(1) Tässä liitteessä vahvistettuja määriä ei sovelleta Albaniaan, Kroatiaan, Bosnia ja Hertsegovinaan, Serbiaan, Montenegroon, Kosovoon, entiseen Jugoslavian tasavaltaan Makedoniaan, Andorraan, Gibraltariin, Ceutaan, Melillaan, Pyhään istuimeen (Vatikaanivaltio), Liechtensteiniin, Livignon ja Campione d'Italian kuntiin, Helgolandiin, Grönlantiin ja Färsaarille suuntautuvaan vientiin eikä Sveitsin valaliiton alueelle vietyihin tavaroihin, jotka luetellaan 22 päivänä heinäkuuta 1972 tehdyn Euroopan yhteisön ja Sveitsin valaliiton välisen sopimuksen pöytäkirjan N:o 2 taulukoissa I ja II.\n(tiedoksiannettu numerolla K(2007) 1582)\nKanada, Uusi-Seelanti ja Amerikan yhdysvallat ovat antaneet takeet direktiivissä 89/556/ETY vahvistettujen asianomaisten sääntöjen noudattamisesta, ja näiden maiden eläinlääkintäviranomaiset ovat virallisesti hyväksyneet kyseessä olevat alkionsiirtoryhmät yhteisöön suuntautuvaa vientiä varten.\n(2) EYVL L 250, 29.8.1992, s. 40. Päätös sellaisena kuin se on viimeksi muutettuna päätöksellä 2007/122/EY (EUVL L 52, 21.2.2007, s. 8).\nKorvataan Kanadan alkionsiirtoryhmää nro E71 koskeva rivi seuraavasti:\nPoistetaan Uuden-Seelannin alkionsiirtoryhmää nro NZEB01 koskeva rivi.\nKorvataan Uuden-Seelannin alkionsiirtoryhmää nro NZEB02 koskeva rivi seuraavasti:\nKorvataan Amerikan yhdysvaltojen alkionsiirtoryhmää nro 93WA061 E600 koskeva rivi seuraavasti:\nKorvataan Amerikan yhdysvaltojen alkionsiirtoryhmää nro 95PA082 E664 koskeva rivi seuraavasti:\nKorvataan Amerikan yhdysvaltojen alkionsiirtoryhmää nro 92MD058 E745 koskeva rivi seuraavasti:\nNEUVOSTON PÄÄTÖS 2007/238/YUTP,\nEuroopan unionin erityisedustajan nimittämisestä Sudaniin\nottaa huomioon Euroopan unionista tehdyn sopimuksen ja erityisesti sen 18 artiklan 5 kohdan yhdessä sen 23 artiklan 2 kohdan kanssa,\nNeuvosto hyväksyi 18 päivänä heinäkuuta 2005 yhteisen toiminnan 2005/556/YUTP (1) jolla Pekka HAAVISTO nimitettiin Euroopan unionin erityisedustajaksi Sudaniin.\nNeuvosto hyväksyi 5 päivänä heinäkuuta 2006 yhteisen toiminnan 2006/468/YUTP (2) Sudanissa olevan Euroopan unionin erityisedustajan toimeksiannon uusimisesta ja tarkistamisesta.\nNeuvosto hyväksyi 15 päivänä helmikuuta 2007 yhteisen toiminnan 2007/108/YUTP (3) Pekka HAAVISTOn toimeksiannon jatkamisesta Euroopan unionin erityisedustajana Sudanissa 30 päivään huhtikuuta 2007. Neuvosto sopi myös siitä, että Sudaniin nimitetyn Euroopan unionin erityisedustajan toimeksiantoa olisi periaatteessa jatkettava 12 kuukaudella.\nPekka HAAVISTO on ilmoittanut korkeana edustajana toimivalle pääsihteerille aikovansa erota tehtävästä huhtikuun 2007 lopussa. Sudaniin olisi sen vuoksi nimitettävä uusi Euroopan unionin erityisedustaja 1 päivästä toukokuuta 2007 toimeksiannon jäljellä olevaksi ajaksi.\nKorkeana edustajana toimiva pääsihteeri on suositellut, että Torben BRYLLE nimitetään uudeksi Euroopan unionin erityisedustajaksi Sudaniin.\nEuroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (4) 49 artiklan 3 kohdan mukaan perussäädös voi olla jokin Euroopan unionista tehdyn sopimuksen 18 artiklan 5 kohdassa mainittu asiakirja.\nEuroopan unionin erityisedustaja toteuttaa toimeksiantonsa tilanteessa, joka voi huonontua ja saattaa vaikuttaa haitallisesti Euroopan unionista tehdyn sopimuksen 11 artiklassa esitettyihin yhteisen ulko- ja turvallisuuspolitiikan tavoitteisiin,\nNimitetään Torben BRYLLE Euroopan unionin erityisedustajaksi Sudaniin 1 päivänä toukokuuta 2007 alkavaksi ja 29 päivänä helmikuuta 2008 päättyväksi toimikaudeksi. Hän hoitaa tehtävänsä yhteisessä toiminnassa 2007/108/YUTP määritellyn toimeksiannon ja siinä olevien yksityiskohtaisten sääntöjen mukaisesti.\n1. Euroopan unionin erityisedustajan toimeksiantoon liittyviin menoihin tarkoitettu rahoitusohje on 1 päivänä toukokuuta 2007 alkavalla ja 29 päivänä helmikuuta 2008 päättyvällä kaudella 1 700 000 euroa.\n2. Euroopan unionin Sudanissa olevan erityisedustajan ja komission välillä tehdään sopimus menojen hallinnoinnista. Menot ovat rahoituskelpoisia 1 päivästä toukokuuta 2007 alkaen.\nEuroopan unionin Sudanissa oleva erityisedustaja esittää korkeana edustajana toimivalle pääsihteerille, neuvostolle ja komissiolle marraskuun 2007 puoleen väliin mennessä kattavan kertomuksen toimeksiantonsa toteuttamisesta.\n(1) EUVL L 188, 20.7.2005, s. 43.\n(2) EUVL L 184, 6.7.2006, s. 38.\n(3) EUVL L 46, 16.2.2007, s. 63.\n(4) EYVL L 248, 16.9.2002, s. 1. Asetus sellaisena kuin se on muutettuna asetuksella (EY, Euratom) N:o 1995/2006 (EUVL L 390, 30.12.2006, s. 1).\nOikaistaan Euroopan unionin virkamiestuomioistuimen perustamisesta 2 päivänä marraskuuta 2004 tehty neuvoston päätös 2004/752/EY\n( Euroopan unionin virallinen lehti L 333, 9. marraskuuta 2004 )\nSivulla 10, päätöksen liitteessä (yhteisöjen tuomioistuimen perussäännöstä tehtyyn pöytäkirjaan lisätty liite I, ”Euroopan unionin virkamiestuomioistuin”) olevan 7 artiklan 5 kohdassa:\n”5. Virkamiestuomioistuin päättää oikeudenkäyntikuluista. Jollei työjärjestyksessä erityisesti toisin määrätä, asianosainen, joka häviää asian, velvoitetaan korvaamaan oikeudenkäyntikulut, jos tuomioistuin niin päättää.”,\n”5. Virkamiestuomioistuin päättää oikeudenkäyntikuluista. Jollei työjärjestyksessä erityisesti toisin määrätä, asianosainen, joka häviää asian, velvoitetaan korvaamaan oikeudenkäyntikulut, jos vastapuoli on sitä vaatinut.”\nOikaistaan komission asetus (EY) N:o 1898/2005, annettu 9 päivänä marraskuuta 2005, neuvoston asetuksen (EY) N:o 1255/1999 soveltamista koskevista yksityiskohtaisista säännöistä kerman, voin ja voiöljyn myyntiä yhteisön markkinoilla koskevien toimenpiteiden osalta\n( Euroopan unionin virallinen lehti L 308, 25. marraskuuta 2005 )\nSivulla 19, 58 artiklan 1 kohdan ensimmäisessä alakohdassa:\n”määräajan kuukauden päättymisestä”.


Perhesiteet - 1. kauden jaksot - Sarjaseuraaja\nSarjaseuraaja > Tv-sarjat > Draama > Perhesiteet > Jaksot > 1. kausi\nPerhesiteet - 1. kauden jaksot\n1.1 Perheen valtias (Patriarchy)\n1.2 Tahdon asia (An Act of Will)\n1.3 Velkoja ja varallisuuksia (Affairs of State)\n1.4 Perhemuotokuva (Family Portrait)\n1.5 Treffi-ilta (Date Night)\n1.6 Lasten vuoksi (For the Children)\n1.7 Suuntana maaseutu (Northern Exposure)\n1.8 Kaikki tekevät virheitä, osa 1/2 (Mistakes Were Made, part 1)\n1.9 Kaikki tekevät virheitä, osa 2/2 (Mistakes Were Made, part 2)\n1.10 Sytyttäkää kynttilät (Light the Lights)\n1.11 Perheterapiaa (Family Day)\n1.12 Seksuaalista politiikkaa (Sexual Politics)\n1.13 Idan vierailu (Something Ida This Way Comes)\n1.14 Ystävänpäivän virheitä (Valentine's Day Massacre)\n1.15 Rakkaus on vaikeaa (Love is Difficult)\n1.16 Uusi perheenjäsen (The Other Walker)\n1.17 Kolmet juhlat (Three Parties)\n1.19 Peli-ilta (Game Night)\n1.20 Huonoja uutisia (Bad News)\n1.21 Vihan viinirypäleet (Grapes of Wrath)\n1.22 Lempilapsi (Favorite Son)\n1.23 Perheen valtiatar (Matriarchy)\nEnsiesitys Suomessa: 25.09.2007\nWalkerin perhe viett�� iltaa, kun pitk�st� aikaa ovat kaikki koolla. Kolme vuotta New Yorkissa asunut Kitty palaa Los Angelesiin ty�haastatteluun tv-ohjelmaa varten. Perheen p�� William ottaa Sarahin mukaan perheyritykseen. H�n huomaa pian poikkeavuuksia yrityksen kirjanpidossa.\nEnsiesitys Suomessa: 02.10.2007\nTestamentin luku aiheuttaa hämmennystä. Nora saa kuulla, että Justin on saanut potkut. Nora, Kitty ja Kevin lähtevät etsimään kadonnutta veljeä.\nEnsiesitys Suomessa: 09.10.2007\nJustin päättää puhua Kittylle, joten Williamin teot tulevat ilmi. Kukaan ei halua Noran tietävän, mutta hän hämmästyttää kaikki.\nEnsiesitys Suomessa: 16.10.2007\nSarah ja Joe ovat huolissaan tyttärensä terveydestä. Kitty on kahden miehen välissä. Justin aloittaa uuden työn. Kevin tulee mustasukkaiseksi nähtyään Scottyn toisen miehen kanssa. Nora epäilee, että Saulilla on tunteita Hollya kohtaan. Hän myös laittaa seinälle perhekuvan, josta Kitty puuttuu.\nEnsiesitys Suomessa: 23.10.2007\nNora yrittää päästä yli miehensä kuolemasta menemällä treffeille. Kaikki ei kuitenkaan mene suunnitelmien mukaan. Kitty menee epämiellyttäville tuplatreffeille Jonathanin ja Warrenin kanssa. Kevin ja Scotty löytävät yhteyden.\nEnsiesitys Suomessa: 30.10.2007\nWalkerin perhe joutuu häpeään, kun heidän salaisuutensa paljastuu ihmisille. Nora yrittää houkutella kaikkia lapsiaan hyväntekeväisyysjuhliin, mutta he torjuvat hänet heti. Tommy saa tietää jotain ikävää lääkärissä. Sarah kertoo vahingossa liikaa äidilleen yrityksen tilasta.\nEnsiesitys Suomessa: 06.11.2007\nNora pohtii vanhan tilan myymistä ja yrittää saada perhettä mukaan viettämään viimeistä päivää siellä. Kukaan ei suostu lähtemään, mutta kertovat asiasta salaa rakkailleen. Siitä seuraa ison porukan kokoontuminen. Koska Tommyllä ja Julialla on vaikeuksia saada lasta, he tekevät päätöksen.\nEnsiesitys Suomessa: 13.11.2007\nJustinin on vaikea pysyä irti huumeista, kun hän saa kirjeen armeijalta. Kevin tekee kaikkensa saadakseen Scottyn takaisin, mutta mokaa pahasti. Nora valmistautuu treffeille. Sarah saa selville jotain yllättävää Hollysta.\nEnsiesitys Suomessa: 20.11.2007\nSarah, Tommy ja Kevin lähtevät pitkälle ajelulle selvittääkseen isänsä omaisuutta. He päätyvät juhlimaan paikalliseen baariin ja löytävät jotain yllättävää. Justin palaa vieroituksesta ja kertoo viimein päätöksensä armeijaan palaamisesta. Kitty haastattelee senaattori McCallisteria eikä kysy hänen erostaan.\nSarah, Tommy ja Saul tekevät virheen yrittäessään pitää Williamin rahat itsellään. Kevin keksii idean, miten pitää Justin kotimaassa Irakin sijaan. Kitty yrittää päättää, mitä tehdä työtarjoustensa kanssa.\nEnsiesitys USA:ssa: 07.01.2006\nJustinin hoitokodissa on perhepäivä ja kaikki tulevat paikalle. Justin ei saa kuitenkaan sanoa sanottavaansa, kun perheenjäsenet vain riitelevät.\nEnsiesitys Suomessa: 18.12.2007\nKevin ihastuu, mutta ei ole varma miehen seksuaalisesta suuntautumisesta. Nora ja Kitty käyttävät treffipalvelua tavatakseen miehiä ja yllättyvät tuloksesta.\nEnsiesitys Suomessa: 01.01.2008\nOn Noran syntymäpäivät ja perhe aikoo järjestää hänelle yllätysjuhlat. Kaikki ei mene kuitenkaan kohdalleen. Ruoanlaittaja Sarah sairastuu, teema menee pieleen ja onnitteluvideolle pääsee kyseenalaista materiaalia. Justin pääsee hetkeksi pois hoidosta, mikä kieltää alkoholin tarjoilun juhlissa. Noran äiti Ida tulee vierailulle. Senaattori McCallister tarjoaa auttavan käden.\nEnsiesitys Suomessa: 08.01.2008\nEnsiesitys USA:ssa: 11.02.2007\nOn ystävänpäivän jälkeinen aamu. Kitty herää senaattorin vierestä. Justin herää Taylorin sängystä. Kevin herää exänsä Scottyn luona. Nora herää poliisiasemalla. Mutta mitä tapahtuikaan ystävänpäivänä? Holly juonittelee Tomin puolelleen, Kitty tapaa miljonäärin ja Kevin menee sokkotreffeille.\nEnsiesitys Suomessa: 15.01.2008\nJoella ja Sarahilla on ongelmia parisuhteessaan ja he käyvät terapeutilla. Kittyä häiritsee kysely, joka hänestä kiertää työpaikalla. Nora harkitsee maalaus- ja kirjoituskursseille menoa. Chad haluaa uuden mahdollisuuden. Viinitilaehdotuksen kaatuminen mietityttää. Tom ja Julia saavat tietää odottavansa kaksosia.\nEnsiesitys Suomessa: 22.01.2008\nSaul tapaa Rebeccan, joka ihmettelee äitinsä rikastumista. Tytöstä tietävät Walkerit pohtivat, kertoako Noralle totuuden. Taylor haluaa Justinin tapaavan vanhempansa. Chadin ja Kevinin suhdetta ruoditaan netissä. Kitty, McCallister, Sarah ja Joe menevät tuplatreffeille. Holly ja Sarah ottavat yhteen.\nEnsiesitys Suomessa: 05.02.2008\nRebecca on edelleen vihainen äidilleen. Nora lukee novellinsa ääneen kirjallisuusryhmälle, mutta ei saa kannatusta. Hän päättää kutsua Rebeccan ja Hollyn kotiinsa illalliselle. Kitty taas päätyy syömään senaattorin lasten kanssa. Kevin kyllästyy Chadin salailuun, mutta alkaa itse epäröidä puhuttuaan tämän managerin kanssa. Tommy haluaa tietää kaksosten isän henkilöllisyyden, mikä hämmentää Kevinia ja Justinia.\nEnsiesitys Suomessa: 12.02.2008\nWalkerit kutsuvat Jonesin perheen peli-iltaan tarkoituksenaan kostaa edellinen Kittyn aiheuttama häviö. Rebecca pyydetään myös mukaan ja tutustuu paremmin perheeseen. Kitty järjestää sokkotreffit senaattorin veljelle ja Kevinille huonoin seurauksin. Jaksossa vierailevat Dharma ja Greg -sarjasta tutut Jenna Elfman ja Susan Sullivan.\nEnsiesitys Suomessa: 19.02.2008\nJoen käytös puhuttaa. Justin ei pysty pitämään suutaan kiinni ja Hollykin puuttuu asiaan. McCallister hermostuu henkilöstölleen. Paha onnettomuus saa Kittyn kertomaan tunteistaan. Nora reputtaa kirjallisuuskurssinsa, koska professori August haluaa treffeille. Joe vie Saran retkeilemään rannalle ja Kevin pääsee lapsenvahdiksi.\nEnsiesitys Suomessa: 26.02.2008\nHolly ja Tom pitävät juhlat viinitilan avaamisen kunniaksi. Sarah ei halua tulla mukaan ja myös Kitty empii lähtöään. McCallister haluaisi puhua tärkeästä asiasta. Holly flirttailee professori Augustin kanssa, mikä saa sodan syttymään hänen ja Noran välillä. Rebeccan läsnäolo häiritsee Sarahia. Kitty ottaa vahingossa kipulääkkeitä ja viiniä sekaisin, joten Kevin huolehtii hänestä.\nEnsiesitys Suomessa: 04.03.2008\nJustin tekee uroteon antaessaan ensiapua ennenaikaiseen synnytykseen menneelle Julialle. Kaksoset ovat vaarassa, mikä huolestuttaa koko perhettä. McCallisterin väitetty sankaruus nousee jälleen esiin, mikä saa Kittyn pyytämään Keviniltä lakiapua. Joe tarjoutuu muuttamaan pois ja kertoo Saran kanssa lapsilleen totuuden. Justin yrittää totutella ajatukseen Irakiin paluusta. McCallister kosii Kittyä.\nEnsiesitys Suomessa: 11.03.2008\nKitty ei halua kihlajaisia, mutta perhe on toista mieltä. Juhlan valmisteluissa Kevin saa avukseen senaattorin veljen Jasonin. Julia on masentunut. Justinin lähtöön on enää muutama päivä, joten hän hyvästelee perheenjäsenensä. Robert pyytää Kittyä muuttamaan luokseen. Saul tapaa vanhan ystävänsä pitkän ajan jälkeen. Holly ja Sarah sopivat välinsä. Rebecca kertoo menneisyydestään Chicagossa Justinille.


Yrityksen yhteystietojen lisääminen – Tukisivusto\nYrityksen yhteystietojen lisääminen\nVoit määritellä, mitä tietoja haluat näyttää yrityksestäsi luomissasi dokumenteissa.\nYrityksen tietojen muokkaminen\nVoit täydentää ja muokata yrityksesi yhteystietoja seuraavissa kohdissa Zervant-tililläsi:\nZervant-tilin etusivulla vasemmassa yläkulmassa: Muokkaa.\nKun olet luomassa uutta laskua: oikealla asetusten yläpuolella.\nVälilehdellä Oma tili -> Yrityksen tiedot.\nLisää yrityksesi logo klikkaamalla tyhjää neliötä. Lue lisää logon lisäämisestä täältä.\nLisää yrityksesi nimi tähän. Jos sinulla on toiminimiä, ne voit lisätä klikkaamalla Lisää aputoiminimi (oikealla ylhäällä).\nTähän voit laittaa yrityksesi pääsähköpostiosoitteen. Sen ei tarvitse olla sama kuin millä kirjaudut Zervantiin. Huomaa lisäksi, että sähköpostiosoite, joka lopulta näkyy dokumenteissa (eli laskuissa ja tarjouksissa) on kohdassa Sähköposti, Yhteyshenkilö otsikon alla. Käyttäjätunnuksen muuttaminen onnistuu välilehden Käyttäjätili alla.\nLisää yrityksesi y-tunnus. Sinulla voi olla vain yksi y-tunnus tililläsi, eikä samaa y-tunnusta voi käyttää muilla Zervant-tileillä.\nLisää alv-tunnus. Sinulla voi olla vain yksi alv-tunnus tililläsi, eikä samaa alv-tunnusta voi käyttää muilla Zervant-tileillä.\nValitse alv-prosentti, jota yleensä käytät tuotteissasi tai palveluissasi. Voit kuitenkin myös aina valita tietyn alv-kannan tuotteita luodessasi välilehdellä Tuotteet tai laskueditorissa laskua luodessa.\nTässä voit ilmoittaa verkkolaskuosoitteesi. Tämä ei kuitenkaan ole pakollinen, mikäli haluat lähettää asiakkaillesi verkkolaskuja Zervantin kautta.\nJärjestelmämme täyttää tämän automaattisesti riippuen valinnastasi Zervant-tiliä luodessasi.\nHuomioi seuraava maavalinnasta:\nMaata ei voi muuttaa tilin luomisen jälkeen. Jos valitsit väärän maan ja haluat muuttaa sen, valitettavasti ainoa mahdollisuus on poistaa koko tili ja luoda uusi. Tilin poistaminen poistaa tilin ja kaikki sille lisätyt tiedot lopullisesti, eikä päätöstä voi peruuttaa. Voit myös pitää tilin, mutta samalla sähköpostiosoitteella ei voi luoda uutta tiliä.\nLisää yrityksesi osoite tähän. Se näkyy dokumenteissa yrityksen nimen yhteydessä. Voit myös lisätä mahdollisen osoitteen yrityksesi nettisivuille.\nTähän voit liittää jonkun tietyn yhteyshenkilön yrityksellesi. Se voi tietenkin olla myös sinä itse.\nVoit muuttaa yllä näkyviä tietoja koska tahansa. Muista myös klikata sinistä Tallenna-painiketta sivun alareunassa. Jos muutat jotakin ja haluat luoda dokumentteja heti perään, kannattaa päivittää sivu, että uudet tiedot tulevat näkyviin dokumentteihin.


Lahti kiinnostaa opiskelemaan haluavia – LUTissa suurin imu tietojohtamisen maisteriohjelmaan, LAMKissa vetää sosiaali- ja terveysala | Yle Uutiset | yle.fi\nLahti kiinnostaa opiskelemaan haluavia – LUTissa suurin imu tietojohtamisen maisteriohjelmaan, LAMKissa vetää sosiaali- ja terveysala\nAlustavien tietojen perusteella LAMKiin oli ensisijaisia hakijoita enemmän kuin viime vuonna. LUT-yliopiston Lahden-maisteriohjelmiin oli tuhatkunta hakijaa.\n4.4.2019Päivitetty 5.4.2019 12:59\nKiinnostus Lahden ammattikorkeakoulussa opiskeluun näyttää kasvaneen. LAMKin koulutuksiin tuli yhteishaussa noin 7 000 hakemusta. Hakijoista 2 300 haki ensisijaisesti Lahteen, ja määrä on alustavien tietojen mukaan enemmän kuin viime vuonna. Edellisvuosien tapaan eniten hakijoita kiinnostivat sosiaali- ja terveysalan AMK-tutkinnot.\nYlempien ammattikorkeakoulututkintojen joukosta suosituimmiksi hakukohteiksi nousivat monialaiset koulutukset, digitaaliset ratkaisut ja uudistava johtaminen. LAMKissa aloittavista opiskelijoista 40–50 prosenttia tulee Päijät-Hämeen ulkopuolelta.\nLUT-yliopiston Lahden-kampuksen maisteriohjelmat vetivät runsaasti hakijoita. Suomenkielisiin maisteriohjelmiin haki 1 115 ihmistä. Englanninkielisiin maisteriohjelmiin oli 104 hakijaa.\nErityisen kova tunku oli työn ohella suoritettavaan tietojohtamisen ja johtajuuden maisteriohjelmaan: 45 aloituspaikkaan oli yli 700 hakijaa.\nMaisteriohjelmat aloitettiin Lahden-kampuksella viime vuonna. Niitä on tänä vuonna kuusi, ja niistä neljä on suomenkielisiä.\nKaikkiaan Lappeenrannan-Lahden teknillisen yliopiston kandidaattiohjelmiin haki opiskelemaan tänä keväänä 4 600 ihmistä. Kaikki maisteriohjelmat mukaan luettuna LUT-yliopistoon haki lähes 8 000 opiskelijaa.\nJuttua on korjattu 5.4.2019 kello 12.56: LUTin kokonaishakijamäärä oli 8 000, 4 600 oli kandidaattiohjelmiin hakeneiden määrä.\nLahtiLappeenrannan–Lahden teknillinen yliopisto LUTLyhyetYlemmän tason yliopistokoulutuskorkeakoulutkorkeakoulututkinnotopiskelupaikan hakeminenyhteishakuLahden ammattikorkeakouluammattikorkeakoulut\nYlen tavoittamat ravintoloitsijat kertovat juhlaruokien kotimyynnin kasvavan, mutta se ei korvaa koronavuoden menetyksiä.


rintamamiestalo.fi • katso viestiketjua - Kirjoittaminen foorumiin\nKirjoittaja Ari päivämäärä Ti Tammi 20, 2009 21:53\nTasaiseen tahtiin tulee minulle viestejä keskustelujen asiattomuudesta, provosoinnista ja suunsoitosta. Tarkoituksena on että tälle foorumille mahtuvat sekä vanhoja taloja entisöivät, vanhoja taloja modernisoivat ja kaikki näiden väliin jäävät. Yhteistä kaikille on, että kohteena on vanha rakennus. Jos joku haluaa vaihtaa ikkunat uusiin, niin siihen on turha vastata että uusijan päässä on vikaa tai ettei se kannata. Jokainen meistä tekee remonttinsa tavallaan ja tämän foorumin idea on jakaa tietoa, eikä häätää ketään pois. Asiattomilla viesteillä karkoitetaan uudet ja vanhat käyttäjät pois ja koko sivusto tulee kävijöiden kaikottua tarpeettomaksi. Tai, kuten "Seppo1234" joka ei ole vielä kirjoittanut mitään - mieli on kyllä tehnyt kysyä, mutta kun ei viitsi kun vastaukset näyttää olevan toisinaan pelkkää v*******a.\nTällä päivämäärällä aloitetaan uusi linja edellä mainittujen viestien kanssa. Moderaattori-ryhmä huomauttaa asiattomista viesteistä kirjoittajaa. Mikäli huomautus ei nimimerkin kirjoittelun tyyliä korjaa, saa kirjoittaja minun toimesta varoituksen. Ellei tämäkään auta, bannataan kirjoittaja kuukaudeksi ja lopulta nimimerkki bannataan lopullisesti ellei edellä mainitut toimenpiteet auta. Suomi24-tyylinen keskustelu on täällä nyt loppu.\nTarkoitus ei ole tyrehdyttää keskustelua, vaan karsia loukkaavat, ärtyneisyyttä aiheuttavat jne jne täysin turhat viestit pois. Ennenkaikkea keskustelun tulisi pysyä asiallisena sen vuoksi ettei kenellekkään muodostu kynnystä osallistua.\nTämä viesti ei ole osoitettu kenellekkään henkilökohtaisesti tai millekkään ryhmälle, edustavat he sitten mitä tyylisuuntaa, ammattikuntaa, sukupuolta, paikkakuntaa jne tahansa.\nRe: Kirjoittaminen foorumiin\nKirjoittaja Ari päivämäärä To Tammi 22, 2009 0:12\nKoska keskustelu perinnerakentamisen ja modernisoijien (sallikaa nämä nimitykset koska en muuta keksi) välillä käy kiivaana ja lähentelee jo sotaa, niin haluan vielä lisätä muutamia asioita edelliseen viestiin.\nTämä foorumi on alun perin perustettu siksi, että vanhojen talojen kunnostajille ei paikkaa vielä ollut. Rakentamisesta voi keskustella useilla foorumeilla, mutta tietoa perinnerakentamisesta niistä hyvin harvoin saa, ainakaa faktatietoa. Itse ostaessani 50-luvulla rakennetun ns. rintamamiestalon ja vailla minkäänlaista ymmärrystä rakentamisesta tai remontoinnista olin monissa ristiriitaisissa tilanteissa itseni kanssa, koska joku minussa laittoi vastaan rautakaupan myyjien nykyratkaisulle. En halunnut villaa taloon joka oli pysynyt lämpimänä kutterilastullakin, en halunnut muovia seinään joka oli pysynyt vuosikymmenet terveenä ilmankin jne.\nTämän foorumin suosio yllätti minut täysin ja ilokseni huomasin että en ole ajatuksieni kanssa yksin. Monelta, jopa rakennusvirheeltä, olen välttynyt täällä saamieni vinkkien ja ohjeiden avulla. Ennen kaikkea olen oppinut ymmärtämään rakenteiden tomintaa. Monta asiaa olen joutunut työmaallani vieraille "kaikkien alojen asiantuntijoille" ja jopa rakennusalan ammattilaisille perustelemaan. Perustelemaan olen joutunut tapettiliisterin ja tapetin muovittomuutta, kolmiorimahuopakattoa, puulattiaa, vanhoja ikkunoita, sitä että en laita kipsilevyä jne.\nToivon että tänne jatkossa mahtuvat kaikki vanhojen talojen kunnostajat, mutta ensisijaisesti tämä paikka on tarkoitettu palvelemaan perinteitä vaalivien remontointitapojen lähteenä. Pidän hyvin tärkeänä ja tämän paikan rikkautena että täältä löytyy kirjoittajia jotka perinnerakentamisesta tietävät ja tietoaan jakavat. On ehdottoman tärkeätä että "perinneporukka" pitää ääntä, jotta saadaan ihmiset välttymään rakennevirheistä johtuvista ongelmista ja tietävät että on olemassa muitakin tapoja kuin rautakaupan myyjän ehdottama. Monesti on syytä kyseenalaistaa nämä "perusrautakaupparatkaisut", jolloin jokin lukija saattaa välttyä jopa rakennusvirheeltä, joista täällä on jo monta surullistakin esimerkkiä. Edellä mainittu ei tarkoita sitä että se joka valitsee vanhaa taloaan remontoidessa nykyaikaisia ratkaisuja ei olisi tänne tervetullut.


Linnanmäki pitää puiston väljänä – sisään otetaan avausvaiheessa alle neljäsosa normaalista kävijämäärästä | Lasten Päivän Säätiö / Linnanmäki\nLinnanmäki pitää puiston väljänä – sisään otetaan avausvaiheessa alle neljäsosa normaalista kävijämäärästä\n2.6.2021 14:58:00 EEST | Lasten Päivän Säätiö / Linnanmäki\nTärkeänä toimena on kävijämäärän rajaaminen viime vuoden tapaan. Kauden alussa huvipuistoon otetaan sisään korkeintaan neljäsosa normaalista kävijämäärästä.\n- Ulkohuvipuistona meillä on isosti tilaa ilolle, minkä lisäksi rajaamme kävijämäärää siten, että puistossa on väljää ja miellyttävää huvitella, markkinointiviestintäpalveluista ja tapahtumista vastaava johtaja Rilla Engblom kertoo.\nLinnanmäelle on lisätty ulkoalueille useita käsienpesupisteitä, ja käsidesiä on tarjolla laajalti. Siivousta on entisestään lisätty, ja kaikki huvilaitteet ja palvelupisteet desinfioidaan useita kertoja päivässä.\nHuvipuiston yleisillä alueilla, jonotuksessa, laitteissa ja ravintoloissa pidetään huolta turvaväleistä. Puistoon on lisätty turvaväleistä muistuttavia merkintöjä, kylttejä ja kuulutuksia. Uutuutena kaikki halukkaat huvittelijat saavat turvavälistä muistuttavan iloisen keltaisen kangastarran.\nLisäksi koko huvipuiston alueella on voimassa maskisuositus.\n- Hupimestarimme on koulutettu hygienia- ja turvallisuustoimenpiteisiin, joten tänäkin vuonna kävijät voivat keskittyä tärkeimpään eli huvittelemaan sydämensä kyllyydestä, Engblom jatkaa.